text:
 EUROPSKA KOMISIJA
 Bruxelles, 8.10.2018.
 COM(2018) 677 final
 2018/0348(NLE)
 Prijedlog
 ODLUKE VIJEĆA
 o potpisivanju, u ime Unije, Sporazuma o partnerstvu u održivom ribarstvu između Europske unije i Kraljevine Maroka, Protokola o njegovoj provedbi i razmjene pisama koja je priložena Sporazumu
 {SWD(2018) 433 final}
 OBRAZLOŽENJE
 1.KONTEKST PRIJEDLOGA
 •Razlozi i ciljevi prijedloga
 Sporazum o partnerstvu u ribarstvu između Europske zajednice i Kraljevine Maroka stupio je na snagu 28. veljače 2007.
 1
 . Zadnji protokol o provedbi tog Sporazuma
 2
 , koji je stupio na snagu 15. srpnja 2014., prestao je važiti 14. srpnja 2018. Općenito, postojeći Sporazum o partnerstvu sklapa se u okviru odnosa između Unije i Maroka, koji su uređeni Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane
 3
 , koji je stupio na snagu 2000. Cilj je sporazuma osigurati dobro upravljanje i trajnost ribolovnih resursa s ekološkog, gospodarskog i društvenog stajališta.
 Na temelju pregovaračkih smjernica koje je donijelo Vijeće
 4
 Komisija je provela pregovore s vladom Maroka radi izmjene Sporazuma o partnerstvu u ribarstvu između Europske zajednice i Kraljevine Maroka i dogovaranja novog Protokola o provedbi tog Sporazuma.
 Tim smjernicama i tekstovima koji iz njih proizlaze uzima se u potpunosti u obzir presuda Suda Europske unije od 27. veljače 2018. u predmetu C-266/16
 5
 u kojoj je presuđeno da se Sporazum o ribarstvu i njegov Protokol ne primjenjuju na vode uz područje Zapadne Sahare. S obzirom na obrazloženje presude Suda i u skladu sa željom obiju stranaka pregovorima je ipak obuhvaćeno to područje i vode uz to područje iz njihova Sporazuma o partnerstvu u ribarstvu, i to iz više razloga. Kao prvo, s gospodarskog stajališta važno je da flota Unije obavlja ribolovne aktivnosti, među ostalim i u tim vodama, u zakonski sigurnom okviru, s jasno određenim geografskim područjem primjene. Zatim, predviđeno je da to područje i njegovo stanovništvo imaju gospodarske i socijalne koristi od Sporazuma, razmjerno njihovim ribolovnim aktivnostima, konkretno u području prekrcavanja ulova koje obavlja flota EU-a, zapošljavanja pomoraca, ulaganja i drugih mjera potpore sektoru koje je moguće ostvariti financijskim doprinosom predviđenim Protokolom uz Sporazum o ribarstvu. Uz to, valja istaknuti da je Kraljevina Maroko, koja upravlja tim područjem (barem njegovim najvećim dijelom) jedino tijelo s kojim se takav sporazum može sklopiti s obzirom na to da nijedno drugo tijelo ne bi moglo jamčiti održivost iskorištavanja tih resursa i upravljanje i praćenje sredstava sektorske potpore od kojih bi trebalo imati koristi područje Zapadne Sahare i njegovo stanovništvo.
 Nadalje, novi Sporazum i novi Protokol predlažu se uz potpuno poštovanje međunarodnog prava i prava Unije. Unija kontinuirano iskazuje svoju predanost rješavanju spora u pogledu Zapadne Sahare i podupire djelovanja Glavnog tajnika Ujedinjenih naroda i njegova osobnog izaslanika usmjerena pružanju pomoći strankama u sporu da postignu političko rješenje koje će biti pravedno, trajno i obostrano prihvatljivo. Stoga se u razmjeni pisama priloženoj ovom Prijedlogu iznosi stajalište Unije u pogledu Zapadne Sahare.
 Tekstovi o kojima su pregovarači postigli sporazum nakon nekoliko rundi pregovora jesu: sami Sporazum, kojim se osniva partnerstvo u održivom ribarstvu između Europske unije i Kraljevine Maroka („Sporazum o ribarstvu”) i kojim se zamjenjuje sporazum iz 2007., novi Protokol o provedbi, Prilog i njegovi Dodaci te razmjena pisama. Ti su tekstovi parafirani 24. srpnja 2018.
 Protokolom je obuhvaćeno razdoblje od četiri godine počevši od datuma njegove primjene, kako je utvrđen u članku 16. Protokola. Novim Sporazumom o ribarstvu stavlja se izvan snage Sporazum o partnerstvu u ribarstvu između Europske zajednice i Kraljevine Maroka koji je stupio na snagu 28. veljače 2007. Njime se predviđa mogućnost privremene primjene prije njegova sklapanja; međutim ne smatra se nužnim tu privremenu primjenu obuhvatiti Prijedlogom. Cilj je novog Sporazuma obuhvatiti načela iz reforme iz 2009.: dobro upravljanje ribarstvom i održivost, poštovanje ljudskih prava, transparentnost i nediskriminacija. Izmjena Sporazuma nužna je i radi prilagodbe presudi Suda od 27. veljače 2018. i pružanja pravne osnove za primjenu Sporazuma na vode uz područje Zapadne Sahare.
 U skladu s pregovaračkim smjernicama, Sporazumom o ribarstvu osiguravaju se jamstva za pravednu geografsku raspodjelu socioekonomskih koristi, razmjerno ribolovnim aktivnostima, koje proizlaze iz korištenja ukupnog financijskog doprinosa iz Sporazuma (tj. financijske naknade za pristup, iznosa za sektorsku potporu i pristojbi koje plaćaju vlasnici plovila). Ta jamstva obuhvaćaju posebno praćenje dodjele tih sredstava i njihova korištenja, za koje je nadležan prvenstveno Zajednički odbor osnovan Sporazumom i u kojem su zastupljene obje stranke. Nadalje, postoje i odredbe kojima se predviđa da Maroko redovito podnosi izvješća o aktivnostima provedenima na temelju tog Sporazuma.
 Konačno, ovom Prijedlogu priložen je i radni dokument službi Komisije pod naslovom „Izvješće o evaluaciji koristi Sporazuma o partnerstvu u održivom ribarstvu između Europske unije i Kraljevine Maroka i Protokola o njegovoj provedbi za stanovništvo Zapadne Sahare te o savjetovanju tog stanovništva”. To izvješće obuhvaća evaluaciju mogućih posljedica Sporazuma i njegova Protokola na održivi razvoj, posebno u pogledu učinaka na dotično stanovništvo i iskorištavanja prirodnih resursa dotičnih područja te sažetak postupka savjetovanja s tim stanovništvom, u skladu s pregovaračkim smjernicama u kojima je uključivanje tog stanovništva određeno kao odlučujući element u postupku obnove Sporazuma o ribarstvu.
 •Dosljednost s postojećim odredbama politike u određenom području
 Glavni cilj Sporazuma o ribarstvu i njegova novog Protokola jest u okviru partnerstva uspostaviti održivo ribarstvo i zajamčiti ribolovne mogućnosti plovilima Unije u ribolovnoj zoni utvrđenoj Protokolom. Te ribolovne mogućnosti temelje se na najboljim raspoloživim znanstvenim savjetima i, kada je riječ o ribolovu vrlo migratornih vrsta, poštuju preporuke Međunarodne komisije za očuvanje atlantskih tuna (ICCAT). U novom Protokolu uzeti su u obzir rezultati evaluacije prethodnog protokola (2014.–2018.) i procjene za budućnost u okviru koje je analizirana potreba za sklapanjem novog Protokola. Obje evaluacije proveli su vanjski stručnjaci. Protokolom će se Europskoj uniji i Kraljevini Maroku omogućiti da ojačaju svoje partnerstvo u području promicanja odgovornog iskorištavanja ribolovnih resursa u ribolovnoj zoni te podržati nastojanja Kraljevine Maroka usmjerena na razvoj njezina plavoga gospodarstva. Ti elementi u skladu su s ciljevima i obvezama iz zajedničke ribarstvene politike
 6
 .
 Protokolom se predviđaju ribolovne mogućnosti za 128 plovila u 6 kategorija:
 —
 2 kategorije artizanalnog ribolova na sjeveru: pelagični ribolov potegačama i pridnenim parangalima,
 —
 artizanalni ribolov na jugu, povrazom i štapom,
 —
 pridneni ribolov na jugu pridnenim koćaricama i pridnenim parangalima,
 —
 artizanalni ribolov tune ribičkim štapovima;
 —
 pelagični gospodarski ribolov pelagičnom ili polupelagičnom koćom i okružujućom mrežom plivaricom.
 •Dosljednost u odnosu na druge politike Unije
 Pregovori o novom Sporazumu o partnerstvu u održivom ribarstvu s Kraljevinom Marokom vode se u okviru vanjskog djelovanja Unije, posebno uzimajući u obzir ciljeve Unije u pogledu poštovanja demokratskih načela i ljudskih prava. U skladu su sa stajalištem Unije da podrži napore glavnog tajnika UN-a i njegova osobnog izaslanika usmjerene na pružanje pomoći strankama u sporu u postizanju političkog rješenja koje će biti prihvatljivo, trajno i obostrano prihvatljivo te koje će osigurati samoodređenje naroda Zapadne Sahare u kontekstu aranžmana usklađenih sa svrhama i načelima iz Povelje Ujedinjenih naroda, kako su navedeni u rezolucijama Vijeća sigurnosti Ujedinjenih naroda, a posebno u rezolucijama 2152 (2014.), 2218 (2015.), 2385 (2016.), 2351 (2017.) i 2414 (2018.). Sklapanjem Sporazuma o ribarstvu ne prejudicira se ishod političkog procesa u pogledu konačnog statusa Zapadne Sahare.
 2.PRAVNA OSNOVA, SUPSIDIJARNOST I PROPORCIONALNOST
 •Pravna osnova
 Odabrana pravna osnova jest Ugovor o funkcioniranju Europske unije, a posebno njegov članak 43. stavak 2., kojim je uspostavljena zajednička ribarstvena politika, i članak 218. stavak 5., kojim je uspostavljena dotična faza u postupku pregovaranja i sklapanja sporazuma između Unije i trećih zemalja.
 •Supsidijarnost (za neisključivu nadležnost)
 Na Prijedlog se primjenjuje isključiva nadležnost.
 •Proporcionalnost
 Prijedlog je proporcionalan s ciljem uspostave okvira za zakonsko, okolišno, gospodarsko i društveno upravljanje ribolovnim aktivnostima koje provode plovila Unije u vodama trećih zemalja, što je utvrđeno člankom 31. Uredbe o zajedničkoj ribarstvenoj politici. Prijedlog je u skladu s tim odredbama i s odredbama o financijskoj pomoći trećim zemljama utvrđenima u članku 32. te uredbe.
 3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
 •Ex post evaluacija/provjera primjerenosti postojećeg zakonodavstva
 Komisija je 2017. provela ex post evaluaciju protokola za razdoblje 2014.–2018. uz Sporazum o partnerstvu u ribarstvu između Europske zajednice i Kraljevine Maroka te ex ante evaluaciju eventualne obnove protokola. Zaključci evaluacije izneseni su u zasebnom radnom dokumentu
 7
 .
 U evaluaciji je zaključeno da je Unijin sektor ribarstva iznimno zainteresiran za ribolov u ribolovnoj zoni obuhvaćenoj Protokolom te da bi se obnovom Protokola pomoglo jačanju praćenja, kontrole i nadzora te doprinijelo boljem upravljanju ribarstvom u regiji.
 •Savjetovanja s dionicima
 U okviru evaluacije provedeno je savjetovanje s državama članicama, predstavnicima industrije, međunarodnim organizacijama civilnog društva te tijelima nadležnima za ribarstvo i civilnim društvom Kraljevine Maroka. Komisija i Europska služba za vanjsko djelovanje (ESVD) provele su savjetovanja i u okviru Savjetodavnog vijeća za udaljeno ribarstvo i s dotičnim stanovništvom Zapadne Sahare kako bi se dotičnom stanovništvu omogućilo izražavanje stavova o proširenju partnerstva na vode uz Zapadnu Saharu i uživanje socioekonomskih koristi od Sporazuma o ribarstvu, razmjerno ribolovnim aktivnostima. Izvješće o procjeni koristi za te narode i o provedenim savjetovanjima priloženo je ovom Prijedlogu kao radni dokument službi Komisije. U izvješću se zaključuje da bi socioekonomski učinci od Sporazuma o ribarstvu trebali biti vrlo korisni za dotično stanovništvo i da će taj sporazum imati pozitivan utjecaj na održivi razvoj prirodnih resursa. I socioekonomski i politički dionici koji su sudjelovali u savjetovanju jasno su izrazili svoje stavove u prilog sklapanju Sporazuma o ribarstvu, iako su Front Polisario i drugi dionici iz principa odbili sudjelovati u savjetovanju. Stoga se može zaključiti da je Komisija, u suradnji s ESVD-om, u trenutačnom kontekstu poduzela sve razumne i izvedive mjere kako bi na odgovarajući način uključila dotično stanovništvo.
 •Prikupljanje i primjena stručnih znanja
 U skladu s člankom 31. stavkom 10. Uredbe o zajedničkoj ribarstvenoj politici Komisija je ex ante i ex post evaluaciju povjerila neovisnom konzultantu.
 4.UTJECAJ NA PRORAČUN
 Godišnji financijski doprinos iznosi 37 000 000 EUR i podložan je godišnjem uvećanju te u posljednjoj godini iznosi 42 400 000 EUR, a izračunava se na temelju:
 (a) financijske naknade za pristup plovila Unije u iznosu od 19 100 000 EUR za prvu godinu primjene Protokola, koja se povećava na 20 000 000 EUR za drugu godinu i na 21 900 000 EUR za treću i četvrtu godinu;
 (b) potpore razvoju sektorske ribarstvene politike Kraljevine Maroka u iznosu od 17 900 000 EUR godišnje za prvu godinu primjene Protokola, koja se povećava na 18 800 000 EUR za drugu godinu i na 20 500 000 EUR za treću i četvrtu godinu. Ta je potpora u skladu s nacionalnom politikom Kraljevine Maroka u području održivog upravljanja ribolovnim resursima unutarnjih voda i morskim ribolovnim resursima.
 5.OSTALI DIJELOVI
 •Planovi provedbe i mehanizmi praćenja, evaluacije i izvješćivanja
 Pravila o praćenju predviđena su u Protokolu koji je sadržan u novom Sporazumu o partnerstvu.
 2018/0348 (NLE)
 Prijedlog
 ODLUKE VIJEĆA
 o potpisivanju, u ime Unije, Sporazuma o partnerstvu u održivom ribarstvu između Europske unije i Kraljevine Maroka, Protokola o njegovoj provedbi i razmjene pisama koja je priložena Sporazumu
 VIJEĆE EUROPSKE UNIJE,
 uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 5.,
 uzimajući u obzir prijedlog Europske komisije,
 budući da:
 (1)Vijeće je 22. svibnja 2006. donijelo Uredbu Vijeća (EZ) br. 764/2006 o sklapanju Sporazuma o partnerstvu u ribarstvu između Europske zajednice i Kraljevine Maroka, koji se od tada automatski obnavlja.
 (2)Zadnji protokol o provedbi tog Sporazuma, kojim se utvrđuju ribolovne mogućnosti i financijski doprinos predviđeni Sporazumom, prestao je važiti 14. srpnja 2018.
 (3)U svojoj presudi u predmetu C-266/16
 8
 , odgovarajući na prethodno pitanje o valjanosti i tumačenju Sporazuma o partnerstvu u ribarstvu između Europske zajednice i Kraljevine Maroka i Protokola o njegovoj provedbi, Sud je utvrdio da se ni Sporazum ni njegov Protokol ne primjenjuju na vode uz Zapadnu Saharu,
 (4)Unija ne dovodi u pitanje ishod političkog procesa u pogledu konačnog statusa Zapadne Sahare koji se odvija pod pokroviteljstvom Ujedinjenih naroda i opetovano potvrđuje svoju predanost rješavanju spora u Zapadnoj Sahari, području koje se trenutačno nalazi na popisu nesamoupravnih područja Ujedinjenih naroda, i kojim u velikoj mjeri upravlja Kraljevina Maroko. U skladu su sa stajalištem Unije da podrži napore glavnog tajnika UN-a i njegova osobnog izaslanika usmjerena na pružanje pomoći strankama u sporu za postizanje političkog rješenja koje će biti prihvatljivo, trajno i obostrano prihvatljivo te koje će osigurati samoodređenje naroda Zapadne Sahare u kontekstu aranžmana usklađenih sa svrhama i načelima iz Povelje Ujedinjenih naroda, kako su navedeni u rezolucijama Vijeća sigurnosti Ujedinjenih naroda, a posebno u rezolucijama 2152 (2014.), 2218 (2015.), 2385 (2016.), 2351 (2017.) i 2414 (2018.).
 (5)Flote Unije trebale bi moći nastaviti obavljati svoje ribolovne aktivnosti od stupanja na snagu Sporazuma, a područje primjene Sporazuma trebalo bi definirati tako da uključuje vode uz Zapadnu Saharu. Partnerstvo u ribarstvu potrebno je nastaviti i kako bi dotično područje i dalje ostvarivalo koristi od sektorske potpore predviđene Sporazumom, u skladu s pravom Zajednice i međunarodnim pravom te u korist lokalnog stanovništva.
 (6)U tu svrhu Vijeće je 16. travnja 2018. ovlastilo Komisiju za otvaranje pregovora s Kraljevinom Marokom s ciljem izmjene Sporazuma o partnerstvu te postizanja dogovora o novom Protokolu o njegovoj provedbi. Nakon dovršetka pregovora 24. srpnja 2018. parafiran je novi Sporazum o partnerstvu u održivom ribarstvu između Europske unije i Kraljevine Maroka (dalje u tekstu „Sporazum o ribarstvu”) s novim Protokolom o provedbi, njegovim Prilogom i dodacima te razmjenom pisama koja je priložena tom Sporazumu.
 (7)Cilj je Sporazuma o ribarstvu Europskoj uniji i Kraljevini Maroku omogućiti tješnju suradnju u području promicanja politike održivog ribarstva i odgovornog iskorištavanja ribolovnih resursa u ribolovnoj zoni određenoj Protokolom te podržati nastojanja Kraljevine Maroka usmjerena na razvoj sektora ribarstva i plavoga gospodarstva. Njime se stoga pridonosi ostvarenju ciljeva koje Unija želi postići u okviru članka 21. Ugovora o Europskoj uniji.
 (8)Komisija je evaluirala mogući učinak Sporazuma o ribarstvu na održivi razvoj, posebno u pogledu koristi za dotično stanovništvo i iskorištavanje prirodnih resursa dotičnih područja.
 (9)U evaluaciji je zaključeno da bi Sporazum o ribarstvu trebao biti vrlo koristan stanovništvu Zapadne Sahare, s obzirom na njegove pozitivne socioekonomske učinke za to stanovništvo, posebno u pogledu zapošljavanja i ulaganja, i na njegov utjecaj na razvoj ribarstvenog i riboprerađivačkog sektora.
 (10)Sporazumom o ribarstvu ujedno se najbolje jamči održivo iskorištavanje prirodnih resursa u vodama uz Zapadnu Saharu jer se ribolovna aktivnost temelji na usklađenosti s najboljim znanstvenim savjetima i preporukama u tom području i nadzire se odgovarajućim mjerama praćenja i kontrole.
 (11)Uzimajući u obzir razmatranja iznesena u presudi Suda, Komisija je, u suradnji s Europskom službom za vanjsko djelovanje, poduzela sve razumne i izvedive mjere u tom kontekstu kako bi se dotično stanovništvo na odgovarajući način uključilo te kako bi se osiguralo da su njihovi stavovi o Sporazumu o ribarstvu izraženi i uzeti u obzir. U okviru sveobuhvatnih savjetovanja provedenih u Zapadnoj Sahari i Maroku socioekonomski i politički dionici koji su sudjelovali u savjetovanju jasno su izrazili svoje stavove u prilog sklapanju Sporazuma o ribarstvu, iako su Front Polisario i drugi dionici iz principa odbili sudjelovati u savjetovanju.
 (12)Oni koji su odbili sudjelovati u savjetovanju odbili su primjenu Sporazuma i njegova Protokola u vodama uz Zapadnu Saharu jer u osnovi smatraju da bi se takvim sporazumom potvrdio položaj Maroka na području Zapadne Sahare. Međutim, ništa se u uvjetima iz tog Sporazuma ne može tumačiti kao priznanje suvereniteta ili suverenih prava Maroka na području Zapadne Sahare i vodama uz Zapadnu Saharu. Unija će pojačanim naporima nastaviti podupirati postupak mirnog rješavanja spora koji je pokrenut i koji se vodi pod pokroviteljstvom Ujedinjenih naroda.
 (13)Stoga je potrebno odobriti potpisivanje Sporazuma o ribarstvu, Protokola o njegovoj provedbi i razmjene pisama koja mu je priložena,
 DONIJELO JE OVU ODLUKU:
 Članak 1.
 Potpisivanje Sporazuma o partnerstvu u održivom ribarstvu između Unije i Kraljevine Maroka (dalje u tekstu „Sporazum o ribarstvu”), Protokola o njegovoj provedbi i razmjene pisama koja je priložena tom Sporazumu odobrava se u ime Unije, uz uvjet sklapanja navedenih akata.
 Tekst Sporazuma o ribarstvu, Protokola o njegovoj provedbi i razmjene pisama koja je priložena tom Sporazumu priloženi su ovoj Odluci.
 Članak 2.
 Glavno tajništvo Vijeća izdaje osobama koje odredi pregovarač Sporazuma o ribarstvu instrument sa svim potrebnim ovlastima za potpisivanje tog Sporazuma, uz uvjet njegova sklapanja.
 Članak 3.
 Ova Odluka stupa na snagu sljedećeg dana od dana objave u Službenom listu Europske unije.
 Sastavljeno u Bruxellesu,
 Za Vijeće
 Predsjednik
 ZAKONODAVNI FINANCIJSKI IZVJEŠTAJ
 1.OKVIR PRIJEDLOGA/INICIJATIVE
 1.1.Naslov prijedloga/inicijative
 1.2.Odgovarajuća područja politike u strukturi ABM/ABB
 1.3.Vrsta prijedloga/inicijative
 1.4.Ciljevi
 1.5.Osnova prijedloga/inicijative
 1.6.Trajanje i financijski učinak
 1.7.Predviđeni načini upravljanja
 2.MJERE UPRAVLJANJA
 2.1.Pravila nadzora i izvješćivanja
 2.2.Sustav upravljanja i kontrole
 2.3.Mjere za sprečavanje prijevara i nepravilnosti
 3.PROCIJENJENI FINANCIJSKI UČINAK PRIJEDLOGA/INICIJATIVE
 3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak
 3.2.Procijenjeni učinak na rashode
 3.2.1.Sažetak procijenjenog učinka na rashode
 3.2.2.Procijenjeni učinak na odobrena sredstva za poslovanje
 3.2.3.Procijenjeni učinak na administrativna odobrena sredstva
 3.2.4.Usklađenost s aktualnim višegodišnjim financijskim okvirom
 3.2.5.Doprinos trećih strana
 3.3.Procijenjeni učinak na prihode
 ZAKONODAVNI FINANCIJSKI IZVJEŠTAJ
 1.OKVIR PRIJEDLOGA/INICIJATIVE
 1.1.Naslov prijedloga/inicijative
 Prijedlog odluke Vijeća o potpisivanju, u ime Unije, Sporazuma o partnerstvu u održivom ribarstvu između Europske unije i Kraljevine Maroka, Protokola o njegovoj provedbi i razmjene pisama koja je priložena Sporazumu.
 1.2.Odgovarajuća područja politike u strukturi ABM/ABB
 9
 11. – Pomorstvo i ribarstvo
 11.03. – Obvezni doprinosi regionalnim organizacijama za upravljanje ribarstvom (RFMO) i drugim međunarodnim organizacijama i sporazumima o održivom ribarstvu (SFPA)
 11.03.01 – Uspostaviti okvir upravljanja za ribolovne aktivnosti koje obavljaju ribarska plovila Unije u vodama trećih zemalja
 1.3.Vrsta prijedloga/inicijative
 ☒ Prijedlog/inicijativa odnosi se na novo djelovanje
 ◻ Prijedlog/inicijativa odnosi se na djelovanje nakon pilot-projekta/pripremnog djelovanja
 10
 ◻ Prijedlog/inicijativa odnosi se na produženje postojećeg djelovanja
 ◻ Prijedlog/inicijativa odnosi se na djelovanje koje je preusmjereno na novo djelovanje
 1.4.Ciljevi
 1.4.1.Višegodišnji strateški ciljevi Komisije na koje se odnosi prijedlog/inicijativa
 Pregovaranje o sporazumima o partnerstvu u održivom ribarstvu (SFPA) s trećim zemljama i njihovo sklapanje u skladu su s općim ciljem da se ribarskim plovilima Europske unije omogući pristup ribolovnim zonama trećih zemalja te da se s tim zemljama razvije partnerstvo s ciljem unapređenja održivog iskorištavanja ribolovnih resursa izvan voda Unije.
 SFPA-ima se osigurava i dosljednost između načela kojima se uređuje zajednička ribarstvena politika i obveza iz drugih europskih politika (održivo iskorištavanje resursa trećih zemalja, suzbijanje nezakonitog, neprijavljenog i nereguliranog ribolova (ribolov NNN), integracija zemalja partnera u globalnu ekonomiju te bolje upravljanje ribarstvom na političkoj i financijskoj razini).
 1.4.2.Posebni ciljevi i odgovarajuće aktivnosti u okviru strukture ABM/ABB
 Posebni cilj br.
 Pridonijeti održivom ribarstvu izvan voda Unije, osigurati europsku prisutnost u udaljenim ribolovnim zonama i zaštititi interese europskog sektora ribarstva i potrošača pregovaranjem i sklapanjem SFPA-a s obalnim državama, u skladu s ostalim europskim politikama.
 Odgovarajuće aktivnosti u okviru strukture ABM/ABB
 Pomorstvo i ribarstvo – uspostava okvira upravljanja za ribolovne aktivnosti koje obavljaju ribarska plovila Europske unije u vodama trećih zemalja (SFPA) (proračunska linija 11.03.01).
 1.4.3.Očekivani rezultati i učinak
 Navesti učinke koje bi prijedlog/inicijativa trebali imati na ciljane korisnike/skupine.
 Novim Sporazumom o ribarstvu i Protokolom o njegovoj provedbi uspostavlja se okvir za strateško partnerstvo u održivom ribarstvu između Europske unije i Kraljevine Maroka. Primjenom Protokola stvorit će se ribolovne mogućnosti za plovila Unije u ribolovnoj zoni.
 Pridonijet će se i boljem upravljanju i očuvanju ribolovnih resursa s pomoću financijske (sektorske) potpore provedbi programa donesenih na nacionalnoj razini zemlje partnera, posebno onih u području praćenja i suzbijanja nezakonitog ribolova i potpore sektoru artizanalnog ribolova, uz osiguravanje ravnopravne geografske raspodjele socioekonomskih dobiti koje proizlaze iz te potpore.
 Naposljetku, Protokolom će se promicati rast povezan s pomorskim djelatnostima i održivo iskorištavanje morskih resursa Kraljevine Maroka i time pridonijeti plavom gospodarstvu Maroka.
 1.4.4.Pokazatelji rezultata i učinka
 Navesti pokazatelje koji omogućuju praćenje provedbe prijedloga/inicijative.
 Stopa iskorištenosti ribolovnih mogućnosti (godišnji postotak iskorištenih povlastica za ribolov u odnosu na broj povlastica raspoloživih u okviru Protokola).
 Podaci o ulovima (prikupljanje i analiza) i trgovačka vrijednost Sporazuma.
 Doprinos zapošljavanju i dodanoj vrijednosti u Uniji te stabilizaciji tržišta Unije (zajedno s ostalim SFPA-ima).
 Doprinos poboljšanju istraživanja, praćenja i kontrole ribolovnih aktivnosti zemlje partnera i razvoju njezina sektora ribarstva, u prvom redu artizanalnog ribolova.
 1.5.Osnova prijedloga/inicijative
 1.5.1.Zahtjevi koje je potrebno kratkoročno ili dugoročno ispuniti
 Novi Protokol nužan je za utvrđivanje okvira za ribolovne aktivnosti flote Unije u ribolovnoj zoni utvrđenoj Protokolom. Nakon početka njegove primjene vlasnici plovila iz Unije moći će zatražiti povlastice za ribolov na temelju kojih će moći obavljati ribolov u toj zoni.
 Ojačanom suradnjom između EU-a i Kraljevine Maroka promiče se razvoj politike održivog ribarstva. Njime se posebno predviđa praćenje plovila sustavom za satelitsko praćenje plovila, a ubuduće i elektronički prijenos podataka o ulovima. Sektorskom potporom koja će biti dostupna na temelju Protokola pomoći će se Kraljevini Maroku u provedbi njezine nacionalne strategije u području ribarstva, uključujući suzbijanje nezakonitog, neprijavljenog i nereguliranog ribolova (ribolov NNN).
 1.5.2.Dodana vrijednost sudjelovanja EU-a
 Potpisivanje i sklapanje tog novog Sporazuma i Protokola o njegovoj provedbi nužni za omogućivanje pristupa plovilima Unije i za obavljanje njihovih ribolovnih aktivnosti. Prethodni sporazum još je na snazi, no bez Protokola o njegovoj provedbi za razdoblje 2014.–2018., koji je prestao važiti 14. srpnja 2018. Budući da je Sporazumom i člankom 31. Uredbe (EU) br. 1380/2013 utvrđeno da plovila Unije smiju obavljati ribolovne aktivnosti jedino na temelju protokola sa zemljom partnerom u okviru SFPA-a, prethodno navedeno ima za posljedicu nemogućnost obavljanja ribolovnih aktivnosti plovila Unije u ribolovnoj zoni iz Sporazuma. Unijino sudjelovanje stoga ima jasnu dodanu vrijednost za Unijinu flotu duge plovidbe. Protokolom se osigurava i okvir za pojačanu suradnju s Unijom.
 1.5.3.Pouke iz prijašnjih sličnih iskustava
 Na temelju analize dosadašnjih ulova u ribolovnoj zoni te raspoloživih znanstvenih procjena i savjeta stranke su utvrdile ribolovne mogućnosti za 128 ribarskih plovila Unije i ukupne dopuštene ulove za kategoriju pelagičnog gospodarskog ribolova od 85 000 tona godišnje, što se povećava na 90.000, a zatim na 100 000 tona, čime se povećava raspoloživost resursa za flotu Unije (80 000 tona u okviru prethodnog protokola).
 Sektorskom potporom uzimaju se u obzir potrebe povezane s gospodarskim razvojem sektora ribarstva i s nadzorom i kontrolom koje provode tijela nadležna za ribarstvo.
 1.5.4.Usklađenost i moguća sinergija s ostalim odgovarajućim instrumentima
 Sredstva predviđena za financijsku naknadu za pristup u okviru SFPA-a u državnom proračunu Kraljevine Maroka čine nenamjenske prihode. Međutim sredstva namijenjena sektorskoj potpori dodjeljuju se (uglavnom uvrštenjem u zakon o godišnjem proračunu) ministarstvu nadležnom za ribarstvo jer je to uvjet za sklapanje i praćenje SFPA-a. Ta su financijska sredstva kompatibilna s drugim izvorima financiranja iz drugih međunarodnih fondova za provođenje projekata i/ili programa koji se provode na nacionalnoj razini u sektoru ribarstva. Posebne odredbe primjenjuju se na praćenje pravedne raspodjele korištenja sredstava.
 1.6.Trajanje i financijski učinak
 ☒ Prijedlog/inicijativa ograničenog trajanja
 –☒
 prijedlog/inicijativa na snazi tijekom četiri godine od datuma stupanja na snagu (ili prema potrebi: privremene primjene),
 –☐
 financijski učinak od GGGG. do GGGG.
 ◻ Prijedlog/inicijativa ograničenog trajanja
 –provedba s početnim razdobljem od GGGG. do GGGG.,
 –nakon čega slijedi redovna provedba.
 1.7.Predviđeni načini upravljanja
 11
 ☒ Izravno upravljanje koje provodi Komisija
 –☒ putem svojih službi, uključujući osoblje u delegacijama Unije,
 –◻
 putem izvršnih agencija.
 ◻ Podijeljeno upravljanje s državama članicama
 ◻ Neizravno upravljanje povjeravanjem zadaća izvršenja proračuna:
 –◻ trećim zemljama ili tijelima koja su one odredile,
 –◻ međunarodnim organizacijama i njihovim agencijama (navesti),
 –◻ EIB-u i Europskom investicijskom fondu,
 –◻ tijelima na koja se upućuje u člancima 208. i 209. Financijske uredbe,
 –◻ tijelima javnog prava,
 –◻ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva,
 –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva,
 –◻ osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.
 –Ako je označeno više načina upravljanja, pojedinosti navesti u odjeljku „Napomene”.
 Napomene
 2.MJERE UPRAVLJANJA
 2.1.Pravila nadzora i izvješćivanja
 Navesti učestalost i uvjete.
 Komisija (GU MARE u suradnji sa svojim atašeom za ribarstvo u Delegaciji Unije u Rabatu, u Maroku) osigurava redovito praćenje provedbe Protokola u pogledu iskorištavanja ribolovnih mogućnosti od strane gospodarskih subjekata, u pogledu podataka o ulovima te u pogledu poštovanja uvjeta za dodjelu sektorske potpore.
 Osim toga, SFPA-om se predviđa najmanje jedan godišnji sastanak Zajedničkog odbora, na kojem se Komisija i Kraljevina Maroko međusobno obavještavaju o provedbi Sporazuma i Protokola uz Sporazum i, prema potrebi, prilagođavaju programe te, ako je to primjenjivo, financijski doprinos.
 2.2.Sustav upravljanja i kontrole
 2.2.1.Utvrđeni rizici
 Utvrđeno je da postoji rizik da bi se moglo dogoditi da vlasnici plovila EU-a ne iskoriste ribolovne mogućnosti u dovoljnoj mjeri ili da Kraljevina Maroko kasno ili nedovoljno iskoristi sredstva namijenjena financiranju sektorske politike u području ribarstva.
 2.2.2.Informacije o uspostavljenom sustavu unutarnje kontrole
 Predviđen je pojačan dijalog o planiranju i provedbi sektorske politike utvrđene u Sporazumu i Protokolu. Osim toga, jedna od metoda kontrole jest i zajednička analiza rezultata navedena u članku 7. Protokola.
 Nadalje, Sporazumom i Protokolom predviđene su posebne odredbe o njihovoj suspenziji, pod određenim uvjetima i u određenim okolnostima.
 2.2.3.Procjena troškova i koristi kontrola i ocjena očekivane razine rizika od pogreške
 2.3.Mjere za sprečavanje prijevara i nepravilnosti
 Navesti postojeće ili predviđene mjere za sprečavanje i zaštitu.
 Komisija se obvezuje uspostaviti politički dijalog i redovitu koordinaciju s Kraljevinom Marokom u cilju ocjene i poboljšanja upravljanja Sporazumom i Protokolom i unapređenja doprinosa Unije održivom upravljanju resursima. Svaka isplata koju Komisija izvrši u okviru SFPA-a podliježe uobičajenim proračunskim i financijskim pravilima i postupcima Komisije. Prije svega, potrebno je u cijelosti identificirati račun trećih zemalja na koji se uplaćuje financijski doprinos. Člankom 4. stavkom 4. Protokola utvrđeno je da se financijski doprinos koji Unija uplaćuje mora uplatiti u Državnu riznicu Kraljevine Maroka na za to namijenjen račun.
 3.PROCIJENJENI FINANCIJSKI UČINAK PRIJEDLOGA/INICIJATIVE
 3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak
 ·Postojeće proračunske linije
 Prema redoslijedu naslova višegodišnjeg financijskog okvira i proračunskih linija.
 Naslov višegodišnjeg financijskog okvira
 Proračunska linija
 Vrsta
 rashoda
 Doprinos
 Broj
 Naslov
 Dif./nedif.
 (
 12
 )
 zemalja EFTA-e
 13
 zemalja kandidatkinja
 14
 trećih zemalja
 u smislu članka 21. stavka 2. točke (b) Financijske uredbe
 2
 Broj 11.03.01
 Uspostaviti okvir upravljanja za ribolovne aktivnosti koje obavljaju ribarska plovila Europske unije u vodama trećih zemalja (SFPA)
 Dif.
 NE
 NE
 NE
 NE
 ·Zatražene nove proračunske linije
 Prema redoslijedu naslova višegodišnjeg financijskog okvira i proračunskih linija.
 Naslov višegodišnjeg financijskog okvira
 Proračunska linija
 Vrsta
 rashoda
 Doprinos
 Broj
 [Naslov..............................]
 Dif./nedif.
 zemalja EFTA-e
 zemalja kandidatkinja
 trećih zemalja
 u smislu članka 21. stavka 2. točke (b) Financijske uredbe
 [XX.YY.YY.YY]
 DA/NE
 DA/NE
 DA/NE
 DA/NE
 3.2.Procijenjeni učinak na rashode
 [Ovaj se dio ispunjava u
 proračunskoj tablici o administrativnim proračunskim podacima
 (drugi dokument u prilogu ovom financijskom izvještaju) koju je potrebno učitati na internetske stranice CISNET-a za potrebe savjetovanja među službama]
 3.2.1.Sažetak procijenjenog učinka na rashode
 U milijunima EUR (do 3 decimalna mjesta)
 Naslov višegodišnjeg financijskog
 okvira:
 Broj 2
 Održivi rast: prirodni resursi
 GU MARE
 Godina
 2019.
 15
 Godina
 2020.
 Godina
 2021.
 Godina
 2022.
 UKUPNO
 • Odobrena sredstva za poslovanje
 Broj proračunske linije: 11.0301
 Obveze
 (1)
 37,000
 38,800
 42,400
 42,400
 160,600
 Plaćanja
 (2)
 37,000
 38,800
 42,400
 42,400
 160,600
 Broj proračunske linije
 Obveze
 (1a)
 Plaćanja
 (2a)
 Administrativna odobrena sredstva koja se financiraju iz omotnice za posebne programe
 16
 Broj proračunske linije
 (3)
 UKUPNA odobrena sredstva
 za GU MARE
 Obveze
 =1+1a+3
 37,000
 38,800
 42,400
 42,400
 160,600
 Plaćanja
 =2+2a+3
 37,000
 38,800
 42,400
 42,400
 160,600
 • UKUPNA odobrena sredstva za poslovanje
 Obveze
 (4)
 37,000
 38,800
 42,400
 42,400
 160,600
 Plaćanja
 (5)
 37,000
 38,800
 42,400
 42,400
 160,600
 • UKUPNA administrativna odobrena sredstva koja se financiraju iz omotnice za posebne programe
 (6)
 UKUPNA odobrena sredstva
 iz NASLOVA 2
 višegodišnjeg financijskog okvira
 Obveze
 =4+6
 37,000
 38,800
 42,400
 42,400
 160,600
 Plaćanja
 =5+6
 37,000
 38,800
 42,400
 42,400
 160,600
 Ako prijedlog/inicijativa utječe na više naslova:
 • UKUPNA odobrena sredstva za poslovanje
 Obveze
 (4)
 Plaćanja
 (5)
 • UKUPNA administrativna odobrena sredstva koja se financiraju iz omotnice za posebne programe
 (6)
 UKUPNA odobrena sredstva
 iz NASLOVA 1–4
 višegodišnjeg financijskog okvira
 (referentni iznos)
 Obveze
 =4+6
 Plaćanja
 =5+6
 Naslov višegodišnjeg financijskog
 okvira:
 5
 „Administrativni rashodi”
 U milijunima EUR (do 3 decimalna mjesta)
 Godina
 N
 Godina
 N+1
 Godina
 N+2
 Godina
 N+3
 UKUPNO
 GU: <.......>
 • Ljudski resursi
 • Ostali administrativni rashodi
 GLAVNA UPRAVA <.......> UKUPNO
 Odobrena sredstva
 UKUPNA odobrena sredstva
 iz NASLOVA 5
 višegodišnjeg financijskog okvira
 (ukupne obveze = ukupna plaćanja)
 U milijunima EUR (do 3 decimalna mjesta)
 Godina
 2019.
 17
 Godina
 2020.
 Godina
 2021.
 Godina
 2022.
 UKUPNO
 UKUPNA odobrena sredstva
 iz NASLOVA 1–5
 višegodišnjeg financijskog okvira
 Obveze
 37,000
 38,800
 42,400
 42,400
 160,600
 Plaćanja
 37,000
 38,800
 42,400
 42,400
 160,600
 3.2.2.Procijenjeni učinak na odobrena sredstva za poslovanje
 –◻
 Za prijedlog/inicijativu nisu potrebna odobrena sredstava za poslovanje.
 –☒
 Za prijedlog/inicijativu potrebna su sljedeća odobrena sredstva za poslovanje:
 Odobrena sredstva za preuzimanje obveza u milijunima EUR (do 3 decimalna mjesta)
 Navesti ciljeve i rezultate
 ⇩
 Godina
 2019.
 Godina
 2020.
 Godina
 2021.
 Godina
 2022.
 UKUPNO
 Vrsta
 18
 Prosječni trošak
 Br.
 Trošak
 Br.
 Trošak
 Br.
 Trošak
 Br.
 Trošak
 Ukupni broj
 Ukupni trošak
 POSEBNI CILJ br. 1
 19
 ...
 — Pristup
 Godišnje
 19,100
 20,000
 21,900
 21,900
 82,900
 — Sektorska potpora
 Godišnje
 17,900
 18,800
 20,500
 20,500
 77,700
 — Rezultati
 Međuzbroj za posebni cilj br. 1
 37,000
 38,800
 42,400
 42,400
 160,600
 POSEBNI CILJ br. 2...
 — Rezultati
 Međuzbroj za posebni cilj br. 2
 UKUPNI TROŠAK
 37,000
 38,800
 42,400
 42,400
 160,600
 3.2.3.Procijenjeni učinak na administrativna odobrena sredstva
 3.2.3.1.Sažetak
 –☒
 Za prijedlog/inicijativu nisu potrebna administrativna odobrena sredstva.
 –◻
 Za prijedlog/inicijativu potrebna su sljedeća administrativna odobrena sredstva:
 U milijunima EUR (do 3 decimalna mjesta)
 Godina
 N
 20
 Godina
 N+1
 Godina
 N+2
 Godina
 N+3
 unijeti onoliko godina koliko je potrebno za prikaz trajanja učinka (vidjeti točku 1.6.)
 UKUPNO
 NASLOV 5
 višegodišnjeg financijskog okvira
 Ljudski resursi
 Ostali administrativni rashodi
 Međuzbroj za NASLOV 5
 višegodišnjeg financijskog okvira
 Izvan NASLOVA 5
 21
 višegodišnjeg financijskog okvira
 Ljudski resursi
 Ostali administrativni
 rashodi
 Međuzbroj
 izvan NASLOVA 5
 višegodišnjeg financijskog okvira
 UKUPNO
 Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.
 3.2.3.2. Procijenjene potrebe u pogledu ljudskih resursa
 –☒
 Za prijedlog/inicijativu nisu potrebni ljudski resursi.
 –◻
 Za prijedlog/inicijativu potrebni su sljedeći ljudski resursi:
 Procjenu navesti u ekvivalentima punog radnog vremena
 Godina
 N
 Godina
 N+1
 Godina N+2
 Godina N+3
 unijeti onoliko godina koliko je potrebno za prikaz trajanja učinka (vidjeti točku 1.6.)
 • Radna mjesta prema planu radnih mjesta (dužnosnici i privremeno osoblje)
 XX 01 01 01 (Sjedište i predstavništva Komisije)
 XX 01 01 02 (Delegacije)
 XX 01 05 01 (Neizravno istraživanje)
 10 01 05 01 (Izravno istraživanje)
 • Vanjsko osoblje (u ekvivalentu punog radnog vremena: EPRV)
 22
 XX 01 02 01 (UO, UNS, UsO iz „globalne omotnice”)
 XX 01 02 02 (UO, LO, UNS, UsO i MSD u delegacijama)
 XX 01 04 yy
 23
 — u sjedištima
 — u delegacijama
 XX 01 05 02 (UO, UNS, UsO – neizravno istraživanje)
 XX 01 05 02 (UO, UNS, UsO – izravno istraživanje)
 Ostale proračunske linije (navesti)
 UKUPNO
 XX se odnosi na odgovarajuće područje politike ili glavu proračuna.
 Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.
 Opis zadaća:
 Dužnosnici i privremeno osoblje
 Vanjsko osoblje
 3.2.4.Usklađenost s aktualnim višegodišnjim financijskim okvirom
 –☒
 Prijedlog/inicijativa u skladu je s postojećim višegodišnjim financijskim okvirom.
 –◻
 Prijedlog/inicijativa dovodi do reprogramiranja relevantnog naslova višegodišnjeg financijskog okvira.
 Objasniti o kakvom je reprogramiranju riječ te navesti odgovarajuće proračunske linije i iznose.
 –◻
 Za prijedlog/inicijativu potrebna je primjena instrumenta fleksibilnosti ili revizija višegodišnjeg financijskog okvira.
 Objasniti što je potrebno te navesti odgovarajuće proračunske linije i iznose.
 3.2.5.Doprinos trećih strana
 –Prijedlogom/inicijativom ne predviđa se sudjelovanje trećih strana u sufinanciranju.
 –Prijedlogom/inicijativom predviđa se sufinanciranje prema sljedećoj procjeni:
 Odobrena sredstva u milijunima EUR (do 3 decimalna mjesta)
 Godina
 N
 Godina
 N+1
 Godina
 N+2
 Godina
 N+3
 unijeti onoliko godina koliko je potrebno za prikaz trajanja učinka (vidjeti točku 1.6.)
 Ukupno
 Navesti tijelo koje sudjeluje u financiranju
 UKUPNO sufinancirana odobrena sredstva
 3.3.Procijenjeni učinak na prihode
 –☒
 Prijedlog/inicijativa nema financijski učinak na prihode.
 –◻
 Prijedlog/inicijativa ima sljedeći financijski učinak:
 –◻
 na vlastita sredstva
 –◻
 na razne prihode.
 U milijunima EUR (do 3 decimalna mjesta)
 Proračunska linija prihoda:
 Odobrena sredstva dostupna za tekuću financijsku godinu
 Učinak prijedloga/inicijative
 24
 Godina
 N
 Godina
 N+1
 Godina
 N+2
 Godina
 N+3
 unijeti onoliko godina koliko je potrebno za prikaz trajanja učinka (vidjeti točku 1.6.)
 Članak .............
 Za razne namjenske prihode navesti odgovarajuće proračunske linije rashoda.
 Navesti metodu izračuna učinka na prihode.
 (1)
 SL L 141, 29.5.2006., str. 1.; SL L 78, 17.3.2007., str. 31.
 (2)
 SL L 328, 7.12.2013., str. 2.; SL L 228, 31.7.2014., str. 1.
 (3)
 SL L 70, 18.3.2000., str. 2.
 (4)
 Smjernice donesene na 3 612. sastanku Vijeća za poljoprivredu i ribarstvo 16. travnja 2018.
 (5)
 Presuda Suda od 27. veljače 2018., Western Sahara Campaign UK, C-266/16, EU:C:2018:118.
 (6)
 SL L 354, 28.12.2013., str. 22.
 (7)
 https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
 SWD(2018) 1 final:
 https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
 (8)
 Presuda Suda od 27. veljače 2018., Western Sahara Campaign UK, C-266/16, EU:C:2018:118.
 (9)
 ABM: Activity-Based Management (upravljanje po djelatnostima) – ABB: Activity-Based Budgeting.
 (10)
 Kako je navedeno u članku 54. stavku 2. točkama (a) ili (b) Financijske uredbe.
 (11)
 Informacije o načinima upravljanja i upućivanju na Financijsku uredbu dostupne su na internetskim stranicama BudgWeb:
 http://www.cc.cec/budg/man/budgmanag/budgmanag_en.html
 (12)
 Dif. = diferencirana odobrena sredstva; nedif. = nediferencirana odobrena sredstva
 (13)
 EFTA: Europsko udruženje slobodne trgovine.
 (14)
 Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.
 (15)
 Godina N godina je početka provedbe prijedloga/inicijative.
 (16)
 Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja.
 (17)
 Godina N godina je početka provedbe prijedloga/inicijative.
 (18)
 Rezultati se odnose na proizvode i usluge koji se isporučuju (npr. broj financiranih studentskih razmjena, kilometri izgrađenih prometnica itd.).
 (19)
 Na način opisan u odjeljku 1.4.2. „Posebni ciljevi...”.
 (20)
 Godina N godina je početka provedbe prijedloga/inicijative.
 (21)
 Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja.
 (22)
 UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.
 (23)
 U okviru gornje granice za vanjsko osoblje iz odobrenih sredstava za poslovanje (prijašnje linije „BA”).
 (24)
 Kada je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.
 ---documentbreak---
 EUROPSKA KOMISIJA
 Bruxelles, 8.10.2018.
 COM(2018) 677 final
 PRILOG
 Prijedlogu odluke Vijeća
 o potpisivanju, u ime Unije, Sporazuma o partnerstvu u održivom ribarstvu između Europske unije i Kraljevine Maroka, Protokola o njegovoj provedbi i razmjene pisama koja je priložena Sporazumu
 {SWD(2018) 433 final}
 PRILOG
 Razmjena pisama između Europske unije i Kraljevine Maroka koja je priložena Sporazumu o partnerstvu u održivom ribarstvu između Europske unije i Kraljevine Maroka
 A. Pismo Unije
 Poštovani/Poštovana,
 Čast mi je pozvati se na Sporazum o partnerstvu u održivom ribarstvu između Europske unije i Kraljevine Maroka („Sporazum o ribarstvu”) u pogledu nekih njegovih odredaba.
 Nakon dovršetka pregovora Europska unija i Maroko usuglasili su se kako slijedi:
 1.Kada je riječ o pitanju Zapadne Sahare stranke ističu svoju podršku procesu Ujedinjenih naroda i nastojanjima Glavnog tajnika za postizanjem konačnog političkog rješenja, u skladu s načelima i ciljevima Povelje Ujedinjenih naroda i na temelju rezolucija Vijeća sigurnosti.
 2.Sporazum o ribarstvu sklapa se ne dovodeći u pitanje sljedeća stajališta:
 –za Europsku uniju, o statusu nesamoupravnog područja Zapadne Sahare, čije su vode obuhvaćene ribolovnom zonom utvrđenom u članku 1. točki (h) Sporazuma o ribarstvu i njegovu pravu na samoodređenje, pri čemu upućivanje na marokanske zakone i propise u Sporazumu o ribarstvu ne dovodi u pitanje njezino stajalište,
 –za Kraljevinu Maroko regija Sahare sastavni je dio njezina nacionalnog državnog područja na kojem ona ostvaruje suverenost u potpunosti, jednako kao na ostalom dijelu svojeg nacionalnog državnog područja. Maroko smatra da bi se svako rješenje tog regionalnog spora trebalo donijeti na temelju njegove autonomne inicijative.
 Bio bih Vam zahvalan kada biste mi potvrdili da je Vaša Vlada suglasna s prethodno navedenim.
 S poštovanjem
 B. Pismo Kraljevine Maroka
 Poštovani/Poštovana,
 čast mi je potvrditi primitak Vašeg pisma s današnjim datumom koje glasi:
 „Poštovani/Poštovana,
 Čast mi je pozvati se na Sporazum o partnerstvu u održivom ribarstvu između Europske unije i Kraljevine Maroka („Sporazum o ribarstvu”) u pogledu nekih njegovih odredaba.
 Nakon dovršetka pregovora Europska unija i Maroko usuglasili su se kako slijedi:
 1.Kada je riječ o pitanju Zapadne Sahare stranke ističu svoju podršku procesu Ujedinjenih naroda i svoju podršku nastojanjima Glavnog tajnika za postizanjem konačnog političkog rješenja, u skladu s načelima i ciljevima Povelje Ujedinjenih naroda, a na temelju rezolucija Vijeća sigurnosti.
 2.Sporazum o ribarstvu sklapa se ne dovodeći u pitanje sljedeća stajališta:
 –za Europsku uniju, o statusu nesamoupravnog područja Zapadne Sahare, čije su vode obuhvaćene ribolovnom zonom utvrđenom u članku 1. točki (h) Sporazuma o ribarstvu i njegovu pravu na samoodređenje, pri čemu upućivanje na marokanske zakone i propise u Sporazumu o ribarstvu ne dovodi u pitanje njezino stajalište,
 –za Kraljevinu Maroko, regija Sahare sastavni je dio njezina nacionalnog područja i u njezinu potpunom suverenitetu kao i ostatak nacionalnoj područja. Maroko smatra da bi se svako rješenje tog regionalnog spora trebalo donijeti na temelju njegove autonomne inicijative.
 Bio bih Vam zahvalan kada biste mi potvrdili da je Vaša Vlada suglasna s prethodno navedenim.
 S poštovanjem”
 Čast mi je potvrditi suglasnost svoje Vlade sa sadržajem Vašeg pisma.
 S poštovanjem
 SPORAZUM O PARTNERSTVU
 u održivom ribarstvu između Europske unije i Kraljevine Maroka
 EUROPSKA UNIJA, dalje u tekstu „Unija”, i
 KRALJEVINA MAROKO, dalje u tekstu „Maroko”,
 obje dalje u tekstu „stranke”,
 UZIMAJUĆI U OBZIR blisku suradnju između Unije i Maroka, posebno u okviru Euro-mediteranskog sporazuma o pridruživanju između Unije i njezinih država članica, s jedne strane, i Kraljevine Maroka, s druge strane, te njihove obostrane želje za produbljivanjem te suradnje,
 PRIVRŽENE strogom poštovanju međunarodnog prava i temeljnih ljudskih prava, uz međusobno jamčenje koristi dotičnim strankama,
 NASTOJEĆI da ovaj Sporazum bude dio njihova općenitog partnerstva, kojim su obuhvaćeni gospodarski, politički i sigurnosni aspekti te aspekt borbe protiv nezakonitih migracija uključujući i dubinske razloge tih migracija,
 UZIMAJUĆI U OBZIR Konvenciju Ujedinjenih naroda o pravu mora (UNCLOS),
 SVJESNE važnosti načela uspostavljenih Kodeksom odgovornog ribarstva donesenog na Konferenciji Organizacije za hranu i poljoprivredu Ujedinjenih naroda (FAO) 1995.,
 ODLUČNE primjenjivati odluke i preporuke relevantnih regionalnih organizacija za ribarstvo kojih su stranke članice,
 ŽELEĆI u tu svrhu uzeti u obzir najbolje raspoložive znanstvene savjete i relevantne planove upravljanja koje su donijele relevantne regionalne organizacije za upravljanje ribarstvom kako bi se osigurala okolišna održivost ribolovnih aktivnosti te promicalo upravljanje oceanima na međunarodnoj razini,
 ODLUČNE da u tu svrhu uspostave dijalog, u prvom redu u odnosu na upravljanje ribarstvom, suzbijanje nezakonitog, neprijavljenog i nereguliranog ribolova te kontrolu, praćenje i nadzor ribolovnih aktivnosti,
 ŽELEĆI da pristup ribolovnoj zoni bude u skladu s aktivnošću ribarske flote Unije i da ona dobije odgovarajući dio viška ribolovnih resursa, uzimajući u obzir posebnosti svakog sporazuma, te da uživa iste tehničke uvjete ribolova koji se primjenjuju na sve flote,
 UVJERENE da se partnerstvo mora temeljiti na komplementarnosti poduzetih inicijativa i djelovanja kojima se jamči sinergija i dosljednost politika, bez obzira na to poduzimaju li ih stranke zajednički ili pojedinačno,
 ODLUČNE da za ostvarenje tih ciljeva u okviru sektorske ribarstvene politike Maroka promiču razvoj partnerstva, među ostalim u ribolovnoj zoni obuhvaćenoj ovim Sporazumom, naročito s namjerom utvrđivanja najprimjerenijih načina za učinkovitu provedbu te politike i za uključivanje gospodarskih subjekata i civilnog društva u relevantne procese,
 ŽELEĆI utvrditi pravila i uvjete pristupa ribolovnoj zoni za plovila Unije i da u tom smislu ribolovne aktivnosti budu usmjerene isključivo na raspoložive resurse, uzimajući u obzir ribolovne kapacitete flota koje djeluju u toj zoni, pridajući posebnu pažnju pograničnim i vrlo migratornim karakteristikama određenih vrsta,
 ODLUČNE održavati što tješnju gospodarsku i društvenu suradnju radi uspostave i jačanja održivog ribarstva i pridonošenja boljem upravljanju oceanima, među ostalim razvojem ulaganja u koja su uključena poduzeća iz obiju stranaka i koja su povezana s ciljevima i razvojem zemlje,
 SPORAZUMJELE SU SE KAKO SLIJEDI:
 OPĆE ODREDBE
 Članak 1.
 Definicije
 Za potrebe ovog Sporazuma primjenjuju se sljedeće definicije:
 (a)„tijela Kraljevine Maroka” znači Odjel za morsko ribarstvo pri Ministarstvu poljoprivrede, morskog ribarstva, ruralnog razvoja, voda i šuma;
 (b)„tijela Unije” znači Europska komisija;
 (c)„Sporazum” znači ovaj Sporazum o partnerstvu u održivom ribarstvu između Europske unije i Kraljevine Maroka, razmjena pisama koja je priložena tom Sporazumu, Protokol o provedbi tog Sporazuma, njegovi Prilozi i dodaci;
 (d)„ribolovna aktivnost” znači potraga za ribom, bacanje, polaganje, povlačenje i potezanje ribolovnog alata, izvlačenje ulova na plovilo, prekrcaj, zadržavanje na plovilu, prerada na plovilu, prebačaj, stavljanje u kaveze, tov i iskrcaj ribe i proizvoda ribarstva;
 (e) „ribarsko plovilo” znači svako plovilo opremljeno za gospodarsko iskorištavanje morskih bioloških resursa;
 (f)„plovilo Unije” znači ribarsko plovilo koje plovi pod zastavom države članice Unije i koje je registrirano u Uniji;
 (g)„vlasnik broda” znači osoba koja je pravno odgovorna za ribarsko plovilo, koje je u njezinoj nadležnosti i pod njezinom kontrolom;
 (h)„ribolovna zona” znači vode istočnog dijela središnjeg Atlantika koje se nalaze između paralele 35° 47' 18'' S i 20° 46' 13'' S, uključujući vode uz Zapadnu Saharu
 1
 , što obuhvaća sve zone upravljanja. Ta definicija nema utjecaja na eventualne pregovore o razgraničenju pomorskih zona obalnih zemalja koje graniče s ribolovnom zonom i općenito prava trećih zemalja;
 (i)„zona upravljanja” znači zona aktivnosti ograničena geografskim koordinatama, upotrijebljenim alatima ili dopuštenim vrstama;
 (j)„odobrenje za ribolov” znači povlastica za ribolov koju su izdala tijela Kraljevine Maroka ribarskom plovilu Unije i kojom mu se omogućuje obavljanje ribolovnih aktivnosti u ribolovnoj zoni;
 (k)„izravno odobrenje za ribolov” znači povlastica za ribolov koju su izdala tijela Kraljevine Maroka ribarskom plovilu Unije izvan okvira Sporazuma;
 (l)„stok” znači morski biološki resurs koji se pojavljuje u određenoj zoni;
 (m)„proizvodi ribarstva” znači vodeni organizmi koji su rezultat ribolovne aktivnosti;
 (n)„proizvodi akvakulture” znači vodeni organizmi u bilo kojem stadiju životnog ciklusa koji su rezultat aktivnosti akvakulture ili proizvodi dobiveni od tih organizama;
 (o)„sektor ribarstva i akvakulture” znači sektor gospodarstva koji obuhvaća sve aktivnosti proizvodnje, prerade i trgovine proizvodima ribarstva i akvakulture;
 (p)„ribar” znači svaka osoba koja se bavi aktivnostima gospodarskog ribolova, kako ih priznaju stranke;
 (q)„ribolovne mogućnosti” znači količinski određeno pravo na ribolov, izraženo u ulovima i/ili ribolovnom naporu;
 (r)„održivo ribarstvo” znači ribarstvo koje je u skladu s ciljevima i načelima iz Kodeksa odgovornog ribarstva donesenog na konferenciji Organizacije za hranu i poljoprivredu Ujedinjenih naroda (FAO) 1995.
 Članak 2.
 Svrha
 Ovim Sporazumom uspostavlja se okvir zakonskog, okolišnog, gospodarskog i društvenog upravljanja ribolovnim aktivnostima koje obavljaju plovila Unije utvrđivanjem:
 (a)uvjeta pod kojima plovila Unije smiju obavljati ribolovne aktivnosti u ribolovnoj zoni;
 (b)gospodarske i financijske suradnje u sektoru ribarstva radi uspostave partnerstva u ribarstvu i jačanja upravljanja oceanima;
 (c)administrativne suradnje za provedbu financijskog doprinosa;
 (d)znanstvene i tehničke suradnje radi jamčenja održivog iskorištavanja ribolovnih resursa u ribolovnoj zoni i razvoja dotičnog sektora;
 (e)suradnje u pogledu mjera kontrole i nadzora radi kontroliranja aktivnosti u ribolovnoj zoni te jamčenja poštovanja važećih propisa i učinkovitosti mjera očuvanja ribolovnih resursa i upravljanja ribolovnim aktivnostima, a posebno radi suzbijanja nezakonitog, neprijavljenog i nereguliranog ribolova.
 Članak 3.
 Načela i ciljevi provedbe ovog Sporazuma
 1. Stranke se obvezuju promicati održivo ribarstvo u ribolovnoj zoni na osnovi načela nediskriminacije u pogledu različitih flota koje su u njoj prisutne.
 2. Tijela Kraljevine Maroka obvezuju se da će pristup ribolovnoj zoni biti u skladu s aktivnošću ribarske flote Unije. Tijela Kraljevine Maroka nastoje da europska flota dobije odgovarajući dio viška ribolovnih resursa, uzimajući u obzir posebnosti svakog sporazuma. Na europsku flotu primjenjuju se isti tehnički uvjeti ribolova kao na druge flote.
 3. Stranke se obvezuju međusobno obavješćivati o sporazumima i dogovorima u području ribarstva potpisanima s trećim stranama.
 4. Stranke su suglasne da ribarska plovila Unije love samo višak dopuštenih ulova, koji je naveden u članku 62. stavcima 2. i 3. UNCLOS-a i jasno i transparentno utvrđen, na temelju raspoloživih znanstvenih savjeta i relevantnih informacija koje su stranke razmijenile o ukupnom ribolovnom naporu svih flota koje djeluju u ribolovnoj zoni na dotičnim stokovima.
 5. Kada je riječ o pograničnim ili stokovima vrlo migratornih riba, stranke pri utvrđivanju resursa kojima je moguće pristupiti uzimaju u obzir znanstvene ocjene provedene na regionalnoj razini te mjere očuvanja i upravljanja koje su donijele relevantne regionalne organizacije za upravljanje ribarstvom.
 6. Stranke se obvezuju osigurati provedbu ovog Sporazuma u okviru zakonskog, okolišnog, gospodarskog i društvenog upravljanja ribolovnim aktivnostima plovila Unije.
 7. U obostranom interesu stranke se obvezuju uspostaviti intenzivan dijalog kojim se potiče koordinacija te se međusobno obavještavati o provedbi sektorske politike u području ribarstva i upravljanja oceanima.
 8. Stranke surađuju i u ex ante, tekućim i ex post evaluacijama mjera, programa i djelovanja koji se provode na temelju ovog Sporazuma.
 9. Stranke se obvezuju da će Deklaraciju Međunarodne organizacije rada (ILO) o temeljnim načelima i pravima rada u cijelosti primjenjivati na sve pomorce ukrcane na plovila Unije, posebno u odnosu na slobodu udruživanja i kolektivno pregovaranje radnika te na ukidanje diskriminacije pri zapošljavanju i obavljanju zanimanja.
 10. Ovaj Sporazum sklapa se u okviru Euro-mediteranskog sporazuma o pridruživanju između Europske unije i Kraljevine Maroka od 26. veljače 1996. (dalje u tekstu „Sporazum o pridruživanju”). Njime se doprinosi ostvarivanju općih ciljeva Sporazuma o pridruživanju, s ciljem osiguravanja održivosti ribolovnih resursa u ekološkom, gospodarskom i socijalnom smislu.
 11. Ovaj se Sporazum provodi u skladu s člankom 1. Sporazuma o pridruživanju u vezi s razvojem dijaloga i suradnje te s člankom 2. tog sporazuma u vezi s poštovanjem demokratskih načela i temeljnih ljudskih prava.
 Članak 4.
 Pristup plovila Unije ribolovnoj zoni
 Tijela Kraljevine Maroka obvezuju se dopustiti plovilima Unije obavljanje ribolovnih aktivnosti u ribolovnoj zoni u skladu s ovim Sporazumom.
 Članak 5.
 Uvjeti za obavljanje ribolovnih aktivnosti i klauzula o isključenju
 1. Plovila Unije smiju obavljati ribolov u ribolovnoj zoni obuhvaćenoj ovim Sporazumom samo ako imaju odobrenje za ribolov izdano u skladu s ovim Sporazumom. Zabranjuje se svaka ribolovna aktivnost izvan okvira ovog Sporazuma.
 2. Tijela Kraljevine Maroka izdaju odobrenja za ribolov plovilima Unije isključivo u skladu s ovim Sporazumom. Izdavanje odobrenja za ribolov plovilima Unije izvan okvira ovog Sporazuma, a posebno u obliku izravnih odobrenja, zabranjeno je.
 3. Postupak za dobivanje odobrenja za ribolov za plovilo, odgovarajuće pristojbe i način plaćanja za vlasnika broda utvrđuju se u Protokolu te u Prilogu i dodacima tom Protokolu.
 4. Stranke osiguravaju pravilnu provedbu tih postupaka i uvjeta odgovarajućom upravnom suradnjom između svojih nadležnih tijela.
 Članak 6.
 Zakoni i propisi primjenjivi na ribolovne aktivnosti
 1. Kako bi se osigurao zakonski okvir za održivo ribarstvo, plovila Unije koja djeluju u ribolovnoj zoni dužna su poštovati marokanske zakone i propise koji se primjenjuju na ribolovne aktivnosti u toj zoni, osim ako je ovim Sporazumom određeno drukčije. Tijela Kraljevine Maroka dužna su obavijestiti tijela Unije o primjenjivim zakonima i propisima najkasnije jedan mjesec prije početka primjene ovog Sporazuma.
 2. Unija se obvezuje poduzeti sve odgovarajuće mjere kako bi osigurala da njezina plovila poštuju ovaj Sporazum i zakone i propise o kojima je Unija obaviještena te da se djelotvorno primjenjuju mjere praćenja, kontrole i nadzora ribolovnih aktivnosti predviđenih ovim Sporazumom.
 Plovila Unije dužna su surađivati s tijelima Kraljevine Maroka nadležnima za praćenje, kontrolu i nadzor.
 3. Stranke se međusobno obavješćuju o svakoj općenitoj odluci koja bi mogla utjecati na aktivnosti plovila Unije u okviru ovog Sporazuma. Stranke se međusobno obavješćuju o svim izmjenama ribarstvenih politika ili zakonodavstva koje bi mogle utjecati na aktivnosti plovila Unije u okviru ovog Sporazuma.
 Svaka izmjena zakonodavstva koja utječe na aktivnosti plovila Unije u ribolovnoj zoni izvršiva je u pogledu plovila Unije šezdesetog dana, osim u iznimnim okolnostima u kojima se taj rok ne primjenjuje, i to nakon što tijela Unije prime obavijest Maroka.
 ODGOVORNOSTI I OPĆENITE OBVEZE
 Članak 7.
 Partnerstvo
 Stranke su suglasne jačati svoje partnerstvo, među ostalim suradnju u području znanosti, suradnju među gospodarskim subjektima i suradnju u području praćenja, kontrole i nadzora, suzbijanja nezakonitog, neprijavljenog i nereguliranog ribolova (ribolov NNN) te administrativnu suradnju u provedbi politike održivog ribarstva.
 Članak 8.
 Suradnja u području znanosti
 1. Tijekom razdoblja obuhvaćenog ovim Sporazumom stranke surađuju u praćenju stanja resursa u ribolovnoj zoni. U tu se svrhu uvodi zajednički znanstveni sastanak koji se održava jednom godišnje, naizmjence u Uniji i u Maroku.
 2. Na temelju zaključaka znanstvenog sastanka i najboljih raspoloživih znanstvenih savjeta stranke se međusobno savjetuju u okviru Zajedničkog odbora iz članka 13., te, ako je to potrebno, sporazumno poduzimaju mjere za osiguravanje održivog upravljanja ribolovnim resursima.
 3. Stranke se obvezuju da će održavati međusobna savjetovanja, bilo izravno ili unutar mjerodavnih međunarodnih organizacija, kako bi osigurale održivo upravljanje i očuvanje živih resursa i surađivale u odgovarajućim znanstvenim istraživanjima.
 Članak 9.
 Suradnja među gospodarskim subjektima
 1. Stranke potiču gospodarsku, trgovinsku, znanstvenu i tehničku suradnju u sektoru ribarstva i s njim povezanim sektorima. Međusobno se savjetuju kako bi omogućile i promicale različite mjere koje bi se mogle poduzeti u tu svrhu.
 2. Stranke se obvezuju promicati razmjenu informacija o ribolovnim tehnikama i alatima, načinima čuvanja i industrijskim postupcima prerade proizvoda ribarstva.
 3. Stranke nastoje stvoriti uvjete pogodne za unapređivanje odnosa između njihovih poduzeća na tehničkom, gospodarskom i trgovinskom planu poticanjem uspostavljanja okoline pogodne za razvoj poslovanja i ulaganja.
 4. Stranke posebno potiču promicanje ulaganja koja su u njihovu obostranom interesu, u skladu s važećim zakonodavstvom.
 Članak 10.
 Suradnja u području praćenja, kontrole i nadzora te suzbijanja nezakonitog, neprijavljenog i nereguliranog ribolova
 1. Stranke se obvezuju surađivati u praćenju, kontroli i nadzoru ribolovnih aktivnosti u ribolovnoj zoni i suzbijati nezakoniti, neprijavljeni i neregulirani ribolov radi uspostavljanja održivog ribarstva.
 2. Tijela Kraljevine Maroka osiguravaju djelotvornu primjenu odredaba o kontroli ribarstva predviđenih ovim Sporazumom i Protokolom uz ovaj Sporazum. Plovila Unije surađuju s marokanskim tijelima nadležnima za provedbu te kontrole.
 Članak 11.
 Upravna suradnja
 U cilju osiguravanja učinkovitosti mjera očuvanja i upravljanja ribolovnim resursima stranke:
 –razvijaju administrativnu suradnju kako bi se osiguralo da plovila Unije poštuju obveze iz ovog Sporazuma, a posebno one iz njegova članka 6.,
 –surađuju na sprečavanju i suzbijanju nezakonitog ribolova, posebno razmjenom podataka i intenzivnom upravnom suradnjom.
 Članak 12.
 Financijski doprinos
 1. Financijski doprinos utvrđen je u Protokolu, njegovu Prilogu i dodacima.
 2. Financijski doprinos iz stavka 1. obuhvaća:
 (a)financijsku naknadu koju odobrava Unija, a koja se odnosi na pristup plovila Unije ribolovnoj zoni;
 (b)pristojbe koje plaćaju vlasnici plovila Unije;
 (c)sektorsku potporu koju odobrava Unija za provedbu politike održivog ribarstva i upravljanja oceanima iz godišnjih i višegodišnjih programa.
 3. Financijski doprinos koji odobrava Unija isplaćuje se svake godine u skladu s Protokolom.
 4. Stranke razmatraju pravednu geografsku i socijalnu raspodjelu socioekonomskih dobiti koje proizlaze iz ovog Sporazuma, konkretno u vidu infrastrukture, osnovnih socijalnih usluga, otvaranja poduzeća, stručne izobrazbe te projekata razvoja i modernizacije u sektoru ribarstva, kako bi se osiguralo da ta raspodjela donosi koristi dotičnom stanovništvu razmjerno ribolovnim aktivnostima.
 5. Zajednički odbor može revidirati iznos financijskog doprinosa iz stavka 2. točke (a) u sljedećim slučajevima:
 (a)u slučaju smanjenja ribolovnih mogućnosti dodijeljenih plovilima Unije, i to posebno zbog provedbe mjera upravljanja dotičnim stokovima koje se na temelju najboljih raspoloživih znanstvenih savjeta smatraju potrebnima za očuvanje i održivo iskorištavanje resursa;
 (b)u slučaju povećanja ribolovnih mogućnosti dodijeljenih plovilima Unije ako, na temelju najboljih raspoloživih znanstvenih savjeta, stanje resursa to dopušta;
 (c)u slučaju suspenzije ili otkaza predviđenih u člancima 20. i 21. Sporazuma.
 6. Financijski doprinos iz stavka 2. točke (c):
 (a)odvojen je od plaćanja troškova pristupa iz stavka 2. točaka (a) i (b);
 (b)određuje se i uvjetuje ostvarivanjem ciljeva sektorske potpore u skladu s Protokolom te godišnjim i višegodišnjim programima za njegovu provedbu.
 7. Zajednički odbor može revidirati iznos financijskog doprinosa iz stavka 2. točke (c) u slučaju ponovne ocjene financijske potpore za provedbu sektorske politike.
 INSTITUCIONALNE ODREDBE
 Članak 13.
 Zajednički odbor
 1. Osniva se Zajednički odbor koji se sastoji od predstavnika stranaka. Nadležan je za praćenje primjene ovog Sporazuma i može donositi izmjene Protokola, Priloga i dodataka.
 2. Zajednički odbor:
 (a)nadzire ispunjavanje, tumačenje i primjenu ovog Sporazuma, a posebno utvrđivanje godišnjih i višegodišnjih programa iz članka 12. stavka 6. točke (b) i evaluaciju njihove provedbe;
 (b)utvrđuje i ocjenjuje godišnje i višegodišnje programe i financijski doprinos iz članka 12. stavka 2. točke (c);
 (c)razmatra geografsku i socijalnu raspodjelu socioekonomskih dobiti za dotično stanovništvo iz članka 12. stavka 4.;
 (d)osigurava potrebnu vezu u pitanjima od obostranog interesa u području ribarstva;
 (e)djeluje kao forum za sporazumno rješavanje svih sporova u pogledu tumačenja ili primjene Sporazuma.
 3. Zajednički odbor može odobriti izmjene Protokola, njegova Priloga i dodataka u pogledu:
 (a)revizije ribolovnih mogućnosti i, posljedično, financijskog doprinosa iz članka 12. stavka 2. točaka (a) i (b);
 (b)pravila o sektorskoj potpori i, posljedično, financijskom doprinosu iz članka 12. stavka 2. točke (c);
 (c)tehničkih uvjeta i pravila prema kojima plovila Unije obavljaju ribolovne aktivnosti.
 (d)bilo koju drugu zadaću koju mu stranke sporazumno povjere, uključujući zadaće povezane sa suzbijanjem ribolova NNN i upravljanjem oceanima.
 5. Zajednički odbor sastaje se najmanje jednom godišnje, naizmjence u Maroku i u Uniji, ili na drugom mjestu o kojem su se stranke dogovorile, a predsjedava mu stranka koja je domaćin sastanka. Izvanredni sastanak održava se na zahtjev jedne od stranaka.
 Zaključci sastanaka Zajedničkog odbora bilježe se u zapisniku koji potpisuju stranke.
 6. Zajednički odbor može donijeti svoj poslovnik.
 Članak 14.
 Zona primjene
 Ovaj Sporazum primjenjuje se na područja na koja se primjenjuju Ugovor o osnivanju Europske unije, s jedne strane, i zakoni i propisi iz članka 6. stavka 1., s druge strane.
 ZAVRŠNE ODREDBE
 Članak 15.
 Rješavanje sporova
 Stranke se međusobno savjetuju o svim sporovima u vezi s tumačenjem ili primjenom ovog Sporazuma.
 Članak 16.
 Status Protokola, Priloga, dodataka i razmjene pisama
 Protokol, njegov Prilog i dodaci te razmjena pisama koja je priložena tom Sporazumu sastavni su dio ovog Sporazuma te se na njih primjenjuju ove završne odredbe.
 Članak 17.
 Jezik i stupanje na snagu
 Ovaj Sporazum sastavljen je na arapskom, bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.
 Stupa na snagu na dan kada se stranke međusobno obavijeste o dovršetku postupaka potrebnih u tu svrhu.
 Članak 18.
 Trajanje
 Ovaj Sporazum primjenjuje se na neodređeno vrijeme.
 Članak 19.
 Privremena primjena
 Ovaj Sporazum može se privremeno primjenjivati temeljem zajedničkog sporazuma zabilježenog u razmjeni obavijesti između stranaka počevši od datuma potpisivanja koje je odobrilo Vijeće Europske unije.
 Članak 20.
 Suspenzija
 1. Primjena ovog Sporazuma može se suspendirati na inicijativu jedne od stranaka u jednom od sljedećih slučajeva:
 (a)nastupanja okolnosti koje nisu prirodne pojave i nisu u razumnoj kontroli jedne od stranaka, a onemogućuju provedbu ribolovnih aktivnosti u ribolovnoj zoni;
 (b)spora između stranaka u pogledu tumačenja ili provedbe ovog Sporazuma; posebno u pogledu poštovanja članaka 6., 10. i 12.;
 (c)nepoštovanja ovog Sporazuma od strane jedne od stranaka;
 (d)znatne promjene u sektorskoj politici koja je dovela do sklapanja ovog Sporazuma, zbog čega je jedna od stranaka zatražila njegovu izmjenu.
 2. Zainteresirana stranka pisanim putem obavješćuje drugu stranku o suspenziji primjene ovog Sporazuma, koja počinje proizvoditi učinke tri mjeseca od primitka obavijesti. Slanjem te obavijesti otvara se savjetovanje između stranaka radi postizanja sporazumnog rješenja spora u roku od tri mjeseca.
 3. Ako se ne postigne sporazumno rješenje spora te nastupi suspenzija, stranke se nastavljaju savjetovati radi postizanja rješenja spora. U slučaju postizanja rješenja, provedba Sporazuma se nastavlja, a iznos financijskog doprinosa iz članka 12. stavka 2. smanjuje se razmjerno i pro rata temporis ovisno o razdoblju tijekom kojeg je provedba Sporazuma bila suspendirana, osim ako je dogovoreno drukčije.
 Članak 21.
 Otkaz
 1. Ovaj Sporazum može se otkazati na inicijativu jedne od stranaka u bilo kojem od sljedećih slučajeva:
 (a)nastupanja okolnosti koje nisu prirodne pojave i nisu u razumnoj kontroli jedne od stranaka, a onemogućuju provedbu ribolovnih aktivnosti u ribolovnoj zoni;
 (b)narušavanja stanja dotičnih stokova;
 (c)smanjenog iskorištavanja ribolovnih mogućnosti dodijeljenih plovilima Unije;
 (d)neispunjenja obveza koje su stranke preuzele u pogledu suzbijanja nezakonitog, neprijavljenog i nereguliranog ribolova;
 (e)spora između stranaka u pogledu tumačenja ili provedbe ovog Sporazuma;
 (f)nepoštovanja ovog Sporazuma od strane jedne od stranaka;
 (g)znatne promjene u sektorskoj politici koja je dovela do sklapanja ovog Sporazuma, zbog čega je jedna od stranaka zatražila njegovu izmjenu.
 2. Dotična zainteresirana stranka pisanim putem obavješćuje drugu stranku o otkazu ovog Sporazuma, koji počinje proizvoditi učinke šest mjeseci od primitka obavijesti, osim ako stranke sporazumno odluče produžiti taj rok.
 3. Od trenutka dostave obavijesti o otkazu stranke se međusobno savjetuju radi pronalaženja sporazumnog rješenja spora u roku od šest mjeseci.
 4. Plaćanje financijskog doprinosa iz članka 12. za godinu u kojoj prekid stupa na snagu smanjuje se razmjerno i pro rata temporis. To smanjenje primjenjuje se i ako jedna od stranaka prekine privremenu primjenu.
 Članak 22.
 Revizija
 Stranke su suglasne revidirati ovaj Sporazum kako bi se uzele u obzir sve izmjene okvira zakonskog, okolišnog, gospodarskog i društvenog upravljanja koje bi mogle utjecati na ribolovne aktivnosti Unije.
 Članak 23.
 Stavljanje izvan snage
 Sporazum o partnerstvu u ribarstvu između Europske zajednice i Kraljevine Maroka, koji je stupio na snagu 28. veljače 2007., stavlja se izvan snage.
 PROTOKOL
 o provedbi Sporazuma o partnerstvu u održivom ribarstvu između Unije i Kraljevine Maroka
 Članak 1.
 Definicije
 Za potrebe ovog Protokola primjenjuju se definicije navedene u članku 1. Sporazuma, osim izmjena i dodataka navedenih u nastavku:
 1. „Sporazum o ribarstvu” znači Sporazum o partnerstvu u održivom ribarstvu između Europske unije i Kraljevine Maroka i razmjenu pisama koja je priložena tom Sporazumu;
 2. „Protokol” znači ovaj Protokol o provedbi Sporazuma o ribarstvu, njegov Prilog i dodaci;
 3. „iskrcaj” znači prvo iskrcavanje bilo koje količine proizvoda ribarstva s ribarskog plovila na kopno;
 4. „prekrcaj” znači prekrcavanje svih ili nekih proizvoda ribarstva s jednog plovila na drugo;
 5. „promatrač” znači svaka osoba koju je nacionalno tijelo u skladu odredbama iz Priloga ovlastilo za promatranje provedbe pravila koja se primjenjuju na ribolovnu aktivnost ili za promatranje te aktivnosti u znanstvene svrhe;
 6. „povlastica za ribolov” znači administrativno odobrenje koje Odjel izdaje vlasniku plovila uz uvjet plaćanja godišnje pristojbe, kojom se vlasnika plovila ovlašćuje za obavljanje ribolova u zoni upravljanja tijekom razdoblja za koje je dodijeljena;
 7. „gospodarski subjekt” znači fizička ili pravna osoba koja vodi ili ima poduzeće koje obavlja bilo koju aktivnost povezanu s bilo kojom fazom proizvodnje, prerade, trgovine, distribucije i maloprodaje proizvoda ribarstva i akvakulture;
 8. „Delegacija” znači Delegacija Europske unije u Maroku;
 9. „Odjel” znači Odjel za morsko ribarstvo pri Ministarstvu poljoprivrede, morskog ribarstva, ruralnog razvoja, voda i šuma.
 Članak 2.
 Cilj
 Cilj je ovog Protokola primjena odredaba Sporazuma o ribarstvu utvrđivanjem uvjeta pristupa plovila Unije ribolovnoj zoni utvrđenoj u članku 1. točki (h) Sporazuma o ribarstvu te odredaba o provedbi partnerstva u održivom ribarstvu.
 Članak 3.
 Ribolovne mogućnosti
 1. Od datuma početka primjene ovog Protokola, a za razdoblje utvrđeno u članku 16., ribolovne mogućnosti dodijeljene u skladu s odredbama članka 5. Sporazuma o ribarstvu utvrđuju se kako slijedi:
 (a)za kategoriju „artizanalni pelagični ribolov na sjeveru mrežama potegačama”: 22 plovila, dalje u tekstu „kategorija 1.”;
 (b)za kategoriju „artizanalni ribolov na sjeveru pridnenim parangalima”: 35 plovila, dalje u tekstu „kategorija 2.”;
 (c)za kategoriju „artizanalni ribolov na jugu povrazom i štapom”: 10 plovila, dalje u tekstu „kategorija 3.”;
 (d)za kategoriju „pridneni ribolov na jugu pridnenim koćaricama i pridnenim parangalima”: 16 plovila, dalje u tekstu „kategorija 4.”;
 (e)za kategoriju „artizanalni ribolov tune ribičkim štapovima”: 27 plovila, dalje u tekstu „kategorija 5.”;
 (f)za kategoriju „pelagični gospodarski ribolov pelagičnom ili polupelagičnom koćom i okružujućom mrežom plivaricom”: godišnja kvota od:
 i. 85 000 tona za prvu godinu primjene, 18 plovila;
 ii. 90 000 tona za drugu godinu primjene, 18 plovila;
 iii. 100 000 tona za treću i četvrtu godinu primjene, 18 plovila;
 dalje u tekstu „kategorija 6.”.
 2. Stavak 1. primjenjuje se uz uvjete iz članaka 5., 10. i 20. ovog Protokola.
 3. Prema članku 5. Sporazuma o ribarstvu plovila Unije smiju obavljati ribolovne aktivnosti u ribolovnoj zoni samo ako imaju povlasticu za ribolov izdanu u skladu s odredbama ovog Protokola i uvjetima utvrđenima u Prilogu i dodacima.
 4. U skladu s člankom 3. stavkom 4. Sporazuma o ribarstvu stranke su suglasne u okviru Zajedničkog odbora razmjenjivati informacije o ulovima ili ukupnom ribolovnom naporu koji su sve flote koje djeluju u ribolovnoj zoni utrošile na dotične stokove.
 Članak 4.
 Financijski doprinos
 1. Procijenjena ukupna godišnja vrijednost Protokola odgovara:
 1.1. iznosu od 48 100 000 EUR za prvu godinu primjene. Taj se iznos razdjeljuje na:
 (a)
 iznos od 37 000 000 EUR na ime financijskog doprinosa iz članka 12. Sporazuma o ribarstvu raspoređen kako slijedi:
 i.19 100 000 EUR na ime financijske naknade za pristup plovila Unije u ribolovnoj zoni iz članka 12. stavka 2. točke (a) Sporazuma o ribarstvu;
 ii.17 900 000 EUR na ime sektorske potpore iz članka 12. stavka 2. točke (c) Sporazuma o ribarstvu;
 (b)iznos od 11 100 000 EUR na ime procijenjenog iznosa pristojbi koje plaćaju vlasnici plovila iz članka 12. stavka 2. točke (b) Sporazuma o ribarstvu.
 1.2. iznosu od 50 400 000 EUR za drugu godinu primjene. Taj se iznos raspodjeljuje kako slijedi:
 (a)iznos od 38 800 000 EUR na ime financijskog doprinosa iz članka 12. Sporazuma o ribarstvu raspoređen kako slijedi:
 i.20 000 000 EUR na ime financijske naknade za pristup plovila Unije u ribolovnoj zoni iz članka 12. stavka 2. točke (a) Sporazuma o ribarstvu;
 ii.18 800 000 EUR na ime sektorske potpore iz članka 12. stavka 2. točke (c) Sporazuma o ribarstvu;
 (b)11 600 000 EUR na ime procijenjenog iznosa pristojbi koje plaćaju vlasnici plovila iz članka 12. stavka 2. točke (b) Sporazuma o ribarstvu.
 1.3. iznosu od 55 100 000 EUR za treću i četvrtu godinu primjene. Taj se iznos raspodjeljuje kako slijedi:
 (a)iznos od 42 400 000 EUR na ime financijskog doprinosa iz članka 12. Sporazuma o ribarstvu raspoređen kako slijedi:
 i.21 900 000 EUR na ime financijske naknade za pristup plovila Unije u ribolovnoj zoni iz članka 12. stavka 2. točke (a) Sporazuma o ribarstvu;
 ii.20 500 000 EUR na ime sektorske potpore iz članka 12. stavka 2. točke (c) Sporazuma o ribarstvu;
 (b)
 12 700 000 EUR na ime procijenjenog iznosa pristojbi koje plaćaju vlasnici plovila iz članka 12. stavka 2. točke (b) Sporazuma o ribarstvu.
 2. U skladu s člankom 12. Sporazuma o ribarstvu, a posebno njegovim stavkom 4., i uz uvjete iz članka 5. tijela Kraljevine Maroka raspodjeljuju financijski doprinos u skladu s odredbama iz članaka 6. i 7. ovog Protokola.
 3. Stavak 1. primjenjuje se uz uvjete iz članaka 5., 10. 18., 19. i 20. ovog Protokola.
 4. Financijski doprinos iz stavka 12. stavka 2. točaka (a) i (c) Sporazuma o ribarstvu plaća se na namjenski račun glavnog rizničara Kraljevine Maroka, otvoren pri Glavnoj riznici Kraljevine Maroka, o kojem su podatke dostavila tijela Kraljevine Maroka.
 Članak 5.
 Revizija ribolovnih mogućnosti
 1. U skladu s člankom 13. stavkom 3. točkom (a) Sporazuma o ribarstvu Zajednički odbor može sporazumno revidirati ribolovne mogućnosti iz članka 3. ovog Protokola pod uvjetom da se tom revizijom poštuje održivost resursa u ribolovnoj zoni. Ta se revizija može odnositi na broj plovila, ciljane vrste ili dodijeljene kvote iz članka 3. za svaku kategoriju.
 2. U skladu s člankom 12. stavkom 5. Sporazuma o ribarstvu u slučaju povećanja ili smanjenja ribolovnih mogućnosti, financijska naknada iz članka 12. stavka 2. točke (a) Sporazuma o ribarstvu revidira se razmjerno ribolovnim mogućnostima i pro rata temporis na temelju procijenjene vrijednosti ulova za dotične kategorije. Tu reviziju odobrava Zajednički odbor.
 Međutim povećanja ribolovnih mogućnosti ne smiju odgovarati više no dvostrukom iznosu financijske naknade iz članka 12. stavka 2. točke (a) Sporazuma o ribarstvu koju plaća Unija.
 Članak 6.
 Raspodjela financijske naknade za pristup ribolovnoj zoni i pristojbi koje plaćaju vlasnici plovila
 1. Na financijsku naknadu iz članka 12. stavka 2. točke (a) i pristojbe iz članka 12. stavka 2. točke (b) Sporazuma o ribarstvu primjenjuje se pravedna geografska i socijalna raspodjela socioekonomskih kojom se omogućuju koristi za dotično stanovništvo, u skladu s člankom 12. stavkom 4. Sporazuma o ribarstvu.
 2. Najkasnije 3 mjeseca nakon datuma početka primjene ovog Protokola tijela Kraljevine Maroka Zajedničkom odboru dostavljaju na razmatranje način određivanja geografske i socijalne raspodjele iz stavka 1. te način raspodjele iznosa.
 3. Svaku znatnu promjenu u geografskoj i socijalnoj raspodjeli stranke razmatraju u okviru Zajedničkog odbora.
 4. Svake godine u roku od 3 mjeseca tijela Kraljevine Maroka dostavljaju godišnje izvješće o geografskoj i socijalnoj raspodjeli za prethodnu godinu.
 5. Tijela Kraljevine Maroka prije isteka Protokola dostavljaju završno izvješće o geografskoj i socijalnoj raspodjeli iznosa iz stavka 1.
 Članak 7.
 Raspodjela sektorske potpore
 1. Sektorska potpora iz članka 12. stavka 2. točke (c) Sporazuma o ribarstvu doprinosi razvoju i provedbi sektorske politike u okviru nacionalne strategije za razvoj sektora ribarstva.
 2. Najkasnije tri mjeseca od datuma početka privremene primjene Protokola Zajednički odbor dogovara višegodišnji sektorski program i detaljna provedbena pravila, među ostalim:
 (a)godišnje i višegodišnje smjernice za korištenje posebnog iznosa sektorske potpore u skladu s člankom 12. stavkom 4. Sporazuma o ribarstvu;
 (b)godišnje i višegodišnje ciljeve koje treba postići kako bi se postigao održivi razvoj ribolovnih aktivnosti, uzimajući u obzir prioritete koje su tijela Kraljevine Maroka izrazila u okviru nacionalne sektorske politike;
 (c)kriterije, izvješća i postupke, uključujući proračunske i financijske pokazatelje i metode kontrole i revizije koji će se na godišnjoj osnovi upotrebljavati za procjenu dobivenih rezultata.
 3. Svaku izmjenu smjernica, ciljeva, kriterija i pokazatelja odobravaju stranke u okviru Zajedničkog odbora.
 4. Tijela Kraljevine Maroka Zajedničkom odboru dostavljaju na razmatranje godišnje izvješće o napretku projekata provedenih u okviru sektorske potpore. Strukturu izvještaja utvrđuje Zajednički odbor najkasnije 3 mjeseca nakon datuma početka primjene ovog Protokola.
 5. Ovisno o prirodi projekata i trajanju njihove provedbe, nakon završetka projekata tijela Kraljevine Maroka Zajedničkom odboru dostavljaju na razmatranje izvješće o provedbi projekata. Sadržaj tog izvješća utvrđuje Zajednički odbor.
 6. Prije isteka Protokola tijela Kraljevine Maroka podnose konačno izvješće o provedbi sektorske potpore predviđene ovim Protokolom uključujući elemente iz prethodnih stavaka.
 7. Bude li potrebno, stranke nastavljaju s praćenjem provedbe sektorske potpore najduže 6 mjeseci nakon prestanka važenja ili suspenzije ili otkaza ovog Protokola kako je utvrđeno u ovom Protokolu. Međutim svaka mjera ili projekt koji je prethodno potvrdio Zajednički odbor razmatra se radi mogućeg produženja praćenja sektorske potpore za tu mjeru ili projekt za dodatno razdoblje od najviše 6 mjeseci.
 8. Stranke sastavljaju plan komunikacije i vidljivosti u odnosu na Sporazum o ribarstvu. Taj se plan odobrava na prvom sastanku Zajedničkog odbora.
 Članak 8.
 Plaćanja
 1. Plaćanje financijskog doprinosa predviđenog u članku 12. stavku 2. točki (a) Sporazuma o ribarstvu dospijeva:
 (a)za prvu godinu, najkasnije 2 mjeseca nakon sastanka Zajedničkog odbora na kojem je odobren način raspodjele iz članka 6. stavka 2.;
 (b)za sljedeće godine, na datum godišnjice primjene ovog Protokola podložno analizi Zajedničkog odbora u skladu sa stavcima 4. i 5.
 2. Plaćanje financijskog doprinosa predviđenog u članku 12. stavku 2. točki (c) Sporazuma o ribarstvu dospijeva:
 (a)za prvu godinu, najkasnije 2 mjeseca nakon odobrenja, u okviru Zajedničkog odbora, godišnjeg i višegodišnjeg programa kako su predviđeni člankom 7. stavkom 2. ovog Protokola;
 (b)za sljedeće godine, 2 mjeseca nakon odobrenja, u okviru Zajedničkog odbora, rezultata protekle godine i godišnjeg programa za sljedeću financijsku godinu.
 3. Plaćanje pristojbi koje plaćaju vlasnici plovila provodi se u skladu s postupcima utvrđenima u odjeljku E Poglavlja I. Priloga ovom Protokolu.
 4. Svake godine Zajednički odbor utvrđuje jesu li rezultati u skladu s programima i jesu li plaćanja u skladu s načinom geografske i socijalne raspodjele.
 5. Ako rezultati nisu u skladu s programima ili načinima iz članka 6., stavaka 2. i 3., među ostalim onih koji se odnose na geografsku i socijalnu raspodjelu, odgovarajuća plaćanja i ribolovne aktivnosti mogu se revidirati ili, prema potrebi, djelomično ili u cijelosti suspendirati. U tom slučaju stranke se nastavljaju savjetovati, a nakon što Zajednički odbor utvrdi da su uvjeti iz stavka 4. ispunjeni, dotična plaćanja i ribolovne aktivnosti nastavljaju se.
 Članak 9.
 Suradnja u znanstvenom području
 1. U skladu s člancima 3. i 8. Sporazuma o ribarstvu stranke se obvezuju održavati, redovno ili prema potrebi, znanstvene sastanke kako bi, na zahtjev Zajedničkog odbora, razmotrile pitanja znanstvene prirode i, prema potrebi, procjenu vrijednosti ulova u prvoj prodaji na mjestu iskrcaja ili na odredišnim tržištima.
 2. Ovlasti, sastav i djelovanje znanstvenih sastanaka utvrđuje Zajednički odbor.
 Članak 10.
 Znanstveni ribolov
 U svrhu istraživanja i poboljšanja znanstvenih spoznaja znanstveni ribolov smije se provoditi u ribolovnoj zoni na zahtjev Zajedničkog odbora. O načinima provedbe znanstvenog ribolova odlučuje se u skladu s odredbama predviđenima u poglavlju III. Priloga ovom Protokolu.
 Članak 11.
 Suradnja među gospodarskim subjektima
 U skladu s važećim zakonodavstvom i propisima stranke potiču kontakte i doprinose suradnji među gospodarskim subjektima u sljedećim područjima:
 (a)razvoj industrija povezanih s ribarstvom, posebno brodogradnje i remontne brodogradnje, proizvodnje ribolovnih materijala i alata;
 (b)razvoj razmjene stručnih znanja i izobrazba rukovodećih kadrova u sektoru morskog ribarstva;
 (c)stavljanje na tržište proizvoda ribarstva;
 (d)marketing;
 (e)akvakultura i plavo gospodarstvo.
 Članak 12.
 Nepoštovanje odredaba i obveza koje proizlaze iz Protokola
 U skladu s odredbama ovog Protokola i važećeg zakonodavstva u ribolovnoj zoni tijela Kraljevine Maroka zadržavaju pravo primjene sankcija predviđenih u Prilogu u slučaju nepoštovanja odredaba i obveza koje proizlaze iz primjene ovog Protokola.
 Članak 13.
 Elektronička razmjena podataka
 Stranke se obvezuju u najkraćem roku uvesti sustave, primjerice elektronički sustav izvješćivanja (ERS), potrebne za elektroničku razmjenu svih podataka i dokumenata povezanih s tehničkim upravljanjem Protokolom, kao što su podaci o ulovima, podaci o pozicijama iz sustava za praćenje plovila (VMS) i podaci o ulasku i izlasku iz zone za plovila Unije koja obavljaju ribolov u okviru ovog Sporazuma o ribarstvu.
 Članak 14.
 Povjerljivost
 1. Stranke se obvezuju da će se svi nominativni podaci o ribarskim plovilima Unije i njihovim ribolovnim aktivnostima koji su dobiveni u okviru Sporazuma, među ostalim i podaci koje su prikupili promatrači, obrađivati strogo u skladu s načelima povjerljivosti i zaštite podataka.
 2. Stranke su dužne pobrinuti se da javnosti budu dostupni samo agregirani podaci o ribolovnim aktivnostima u ribolovnoj zoni.
 3. Podatke koji se mogu smatrati povjerljivima nadležna tijela upotrebljavaju isključivo za potrebe provedbe Sporazuma i za upravljanje, praćenje, kontrolu i nadzor ribarstva.
 4. Kada je riječ o osobnim podacima koji se dostavljaju Uniji, Zajednički odbor može utvrditi odgovarajuće zaštitne mjere i pravne lijekove u skladu s Općom uredbom o zaštiti podataka.
 Članak 15.
 Stupanje na snagu
 Ovaj Protokol, njegov Prilog i dodaci stupaju na snagu na dan kada se stranke međusobno obavijeste o dovršetku postupaka potrebnih u tu svrhu.
 Članak 16.
 Trajanje
 Ne dovodeći u pitanje članak 18. Sporazuma o ribarstvu, ovaj Protokol primjenjuje se za razdoblje od 4 godine od datuma njegova stupanja na snagu ili, prema potrebi, njegove privremene primjene.
 Članak 17.
 Privremena primjena
 Ovaj Protokol može se privremeno primjenjivati temeljem zajedničkog sporazuma zabilježenog u razmjeni obavijesti između stranaka počevši od datuma potpisivanja koje je odobrilo Vijeće Europske unije.
 Članak 18.
 Suspenzija
 Primjena ovog Protokola može se suspendirati na inicijativu jedne od stranaka u skladu s člankom 20. Sporazuma o ribarstvu.
 Članak 19.
 Otkaz
 Ovaj Protokol može se otkazati na inicijativu jedne od stranaka u skladu s člankom 21. Sporazuma o ribarstvu.
 Članak 20.
 Revizija
 Ovaj Protokol može se revidirati na inicijativu jedne od stranaka u skladu s člankom 22. Sporazuma o ribarstvu.
 PRILOG
 UVJETI ZA OBAVLJANJE RIBOLOVA PLOVILA UNIJE U RIBOLOVNOJ ZONI
 POGLAVLJE I.
 ODREDBE KOJE SE PRIMJENJUJU NA ZAHTJEVE ZA IZDAVANJE POVLASTICA I NA IZDAVANJE POVLASTICA
 A. Zahtjev za izdavanje povlastica
 1. Povlasticu za ribolov u ribolovnoj zoni mogu dobiti samo plovila koja ispunjavaju uvjete.
 2. Plovilo ispunjava uvjete ako ni njegovu vlasniku, ni njegovu zapovjedniku, ni samom plovilu nije zabranjen ribolov u ribolovnoj zoni i ako nije zakonski uvršteno na popis plovila NNN.
 3. Plovila moraju biti u skladu s važećim zakonodavstvom i ne smije biti neispunjenih obveza koje proizlaze iz njihovih ribolovnih aktivnosti u ribolovnoj zoni.
 4. Najmanje 20 dana prije datuma početka važenja zatraženih povlastica tijela Unije podnose Odjelu za morsko ribarstvo pri Ministarstvu poljoprivrede, morskog ribarstva, ruralnog razvoja, voda i šuma (dalje u tekstu: „Odjel”) popise plovila za koja su podneseni zahtjevi za obavljanje ribolovnih aktivnosti u granicama iz tehničkih specifikacija priloženih Protokolu.
 Ti popisi:
 (a)dostavljaju se Odjelu elektroničkom poštom na adrese navedene u razmjeni pisama prije datuma početka primjene Protokola;
 (b)sadržavaju broj plovila po ribolovnim kategorijama i zonama upravljanja i za svako plovilo njegove glavne značajke i iznos plaćanja raščlanjene po rubrikama te ribolovni alat koji će se upotrebljavati u dotičnom razdoblju; za kategoriju 6., traženu kvotu u tonama ulova u obliku mjesečnih predviđanja.
 5. Za kategoriju 6., ako ulovi u određenom mjesecu:
 (a)dosegnu predviđenu mjesečnu kvotu za plovilo prije kraja dotičnog mjeseca, vlasnik plovila može preko tijela Unije Odjelu dostaviti prilagodbu svojih mjesečnih predviđanja ulova i zahtjev za povećanje predviđene mjesečne kvote;
 (b)budu manji od predviđene mjesečne kvote za plovilo, odgovarajuća količina kvote ili pristojbe prenosi se na sljedeće razdoblje aktivnosti u tekućoj kalendarskoj godini.
 6. Pojedinačni zahtjevi za izdavanje povlastice, razvrstani po ribolovnim kategorijama, podnose se Odjelu zajedno s prethodno utvrđenim popisima u skladu s primjerkom obrasca iz Dodatka 1.
 7. Svakom zahtjevu za izdavanje povlastice prilažu se sljedeći dokumenti:
 (a)kopija uvjerenja o tonaži, koje je propisno ovjerila država zastave;
 (b)nedavno snimljena digitalna fotografija u boji, grafičke rezolucije najmanje 1 400 x 1 050 piksela, ovjerena u skladu s važećim postupcima u državi zastave, koja prikazuje bočnu stranu plovila u postojećem stanju i na kojoj su jasno vidljiva slova i registracijski broj. Najmanje dimenzije takve fotografije iznose 15 cm x 10 cm;
 (c)potvrda o plaćanju godišnjih pristojbi za povlasticu za ribolov utvrđenih u postojećem zakonodavstvu te pristojbi i troškova promatrača, u skladu s odjeljkom E u nastavku;
 (d)svi drugi dokumenti ili potvrde koji su propisani za dotičnu vrstu plovila u skladu s posebnim pravilima iz ovog Protokolu.
 8. Pri godišnjem produženju povlastice u okviru ovog Protokola zahtjevu za produženje za plovilo čija se tehnička svojstva nisu mijenjala prilažu se jedino potvrde o plaćanju pristojbi za povlasticu za ribolov, drugih pristojbi i troškova promatrača.
 9. Tijela Unije elektroničkom poštom Odjelu dostavljaju obrasce zahtjeva za izdavanje povlastica i dokumente iz točke 6. sa svim potrebnim podacima za izradu povlastica za ribolov.
 B. Izdavanje povlastica
 1. Odjel tijelima Unije izdaje povlastice za ribolov za sva plovila preko Delegacije Europske unije u Maroku (dalje u tekstu „Delegacija”) u roku od 15 dana od primitka svih dokumenata iz prethodne točke 6.
 2. Prema potrebi, Odjel izvješćuje tijela Unije o razlozima zbog kojih se povlastica odbija.
 3. Povlastice za ribolov izrađuju se u skladu s podacima navedenima u tehničkim specifikacijama poput onih koje se nalaze u Dodatku 2., a u njima se posebno navode zona upravljanja, udaljenost od obale, podaci o sustavu za kontinuirano satelitsko pozicioniranje i lokaliziranje (serijski broj plutače VMS), dopušteni ribolovni alati, glavne vrste, dopuštene veličine oka mrežnog tega, dopušteni usputni ulovi te, za kategoriju 6., predviđene mjesečne kvote ulova odobrene za svako plovilo.
 4. Povećanje predviđene mjesečne kvote plovila može se odobriti u granicama ulova koje su predviđene odgovarajućom tehničkom specifikacijom.
 5. Povlastice za ribolov izdaju se samo za plovila koja ispunjavaju sve zahtijevane administrativne formalnosti.
 6. Stranke su postigle dogovor oko promicanja uvođenja elektroničkog sustava povlastica.
 C. Važenje i upotreba povlastica
 1. Osim u prvoj godini, u kojoj važe od datuma početka primjene do najkasnije 31. prosinca, povlastice za ribolov važe:
 (a)jednu kalendarsku godinu (kategorija 5.), što odgovara razdoblju od datuma početka važenja povlastice do 31. prosinca;
 (b)jedno tromjesečje (kategorije 1., 2., 3. i 4.), što odgovara tromjesečnom razdoblju koje počinje 1. siječnja, 1. travnja, 1. srpnja ili 1. listopada;
 (c)jedan mjesec (kategorija 6.), što odgovara razdoblju od datuma početka važenja povlastice do kraja mjeseca.
 Za zadnju godinu primjene Protokola, koja počinje 1. siječnja i završava na datum prestanka važenja Protokola, navedeni rokovi de facto se skraćuju, prema potrebi, prestankom važenja Protokola.
 2. Povlastice za ribolov važe samo za razdoblje koje obuhvaća plaćene pristojbe i za zonu upravljanja, vrstu ribolovnog alata i ribolovne kategorije iz dotične povlastice.
 3. Povlastica za ribolov izdaje se za određeno plovilo i nije prenosiva. Međutim u slučaju više sile, kao što je gubitak ili dugotrajni zastoj plovila zbog ozbiljnog tehničkog kvara koji su propisno utvrdila nadležna tijela države zastave, i na zahtjev tijela Unije, povlastica za plovilo poništava se. Nova povlastica izdaje se u najkraćem mogućem roku u skladu s odredbama koje se primjenjuju na zahtjev za izdavanje povlastica i na izdavanje povlastica za drugo plovilo koje pripada istoj ribolovnoj kategoriji i čija tonaža ne prelazi tonažu plovila čija se povlastica poništava.
 4. U slučaju poništenja povlastice vlasnik plovila ili njegov zastupnik poništenu povlasticu za ribolov vraća Odjelu.
 5. Povlastice za ribolov moraju se uvijek držati na plovilu i pri svakoj kontroli dati na uvid tijelima koja provode kontrolu.
 D. Pristojbe za povlastice za ribolov i druge pristojbe
 1. Godišnje pristojbe za povlastice za ribolov utvrđene su marokanskim zakonima i propisima primjenjivima na ribolovne aktivnosti u ribolovnoj zoni.
 2. Pristojbe za povlastice za ribolov obuhvaćaju kalendarsku godinu u kojoj je povlastica izdana i plaćaju se pri prvom zahtjevu za izdavanje povlastice u toj godini. Iznosi tih pristojbi za povlastice uključuju sve pripadajuće pristojbe i davanja, osim lučkih pristojbi i naknada za obavljene usluge.
 3. Za svako se plovilo uz pristojbe za povlastice za ribolov izračunavaju i druge pristojbe, na temelju stope utvrđene u tehničkim specifikacijama iz Dodatka 2.
 4. Iznos tih pristojbi izračunava se razmjerno stvarnom roku važenja povlastice za ribolov uzimajući u obzir eventualne sezone zabrane ribolova.
 E. Načini plaćanja
 1. Pristojbe za povlastice za ribolov, druge pristojbe i troškovi promatrača uplaćuju se glavnom rizničaru Ministarstva poljoprivrede, morskog ribarstva, ruralnog razvoja, voda i šuma prije izdavanja povlastica za ribolov na bankovni račun broj 0018100078000 20110750201 otvoren u marokanskoj središnjoj banci (banka Al-Maghrib).
 2. Pristojba za ulove plovila kategorije 5. plaća se na sljedeći način:
 (a)iznos predujma (7 000 EUR po plovilu) navedenog u tehničkoj dokumentaciji plaća se prije početka ribolovnih aktivnosti;
 (b)iznos predujma izračunava se razmjerno razdoblju važenja povlastice za ribolov;
 (c)tijela Unije do 30. lipnja Odjelu dostavljaju obračun dospjelih pristojbi za prethodnu godinu, na temelju izvješća o ulovima koja su sastavili vlasnici plovila, a provjerila i potvrdila nadležna tijela države zastave i tijela Kraljevine Maroka;
 (d)za zadnju godinu primjene Protokola obračun dospjelih pristojbi za prethodnu godinu šalje se u roku od četiri mjeseca nakon prestanka važenja Protokola;
 (e)konačni obračun dostavlja se dotičnim vlasnicima plovila moraju ispuniti svoje financijske obveze u roku od 30 dana od dana dostave obavijesti o odobrenju obračuna od strane Odjela. Potvrdu o plaćanju koju je vlasnik plovila izvršio u eurima na račun glavnog rizničara Maroka iz točke 1. tijela Unije dostavljaju Odjelu najkasnije jedan i pol mjesec nakon navedene obavijesti;
 (f)međutim, ako je iznos obračuna manji od prethodno navedenog predujma, odgovarajuća razlika ne nadoknađuje se;
 (g)vlasnici plovila poduzimaju sve potrebne mjere za izvršenje eventualnih dodatnih plaćanja u rokovima iz točke (e);
 (h)ako vlasnik plovila ne ispuni obveze iz točke (e), povlastica za ribolov automatski se suspendira do ispunjenja vlasnikovih obveza.
 3. Pristojba za kvote dodijeljene koćaricama iz kategorije 6. plaća se na sljedeći način:
 (a)pristojba za predviđenu mjesečnu kvotu plovila koju je zatražio vlasnik plovila plaća se prije početka ribolovnih aktivnosti;
 (b)u slučaju povećanja predviđene mjesečne kvote kako je predviđeno u točki 5. odjeljka A pristojba za to povećanje plaća se tijelima Kraljevine Maroka prije nastavka ribolovnih aktivnosti;
 (c)u slučaju prekoračenja predviđene mjesečne kvote i njezina eventualnog povećanja iznos pristojbe koji odgovara tom prekoračenju uvećava se za faktor 3. Iznos mjesečne uplate, izračunan na temelju stvarnih ulova, plaća se u roku od dva mjeseca od mjeseca u kojem su dotični ulovi ostvareni.
 POGLAVLJE II.
 ZONE UPRAVLJANJA
 1. Zone upravljanja za svaku ribolovnu kategoriju navedene su u tehničkim specifikacijama iz Dodatka 2.
 2. Prije datuma početka primjene Protokola tijela Kraljevine Maroka dostavljaju tijelima Unije geografske koordinate zona upravljanja i zona zabrane ribolova unutar njih.
 3. Ti se podaci šalju u elektroničkom obliku, iskazani u decimalnom formatu S/J DD.ddd (WGS84).
 4. O svakoj promjeni tih koordinata mora se odmah poslati obavijest.
 5. Unija može, ako bude potrebno, zatražiti dodatne informacije o tim podacima za kontakt.
 POGLAVLJE III.
 PRAVILA PROVEDBE ZNANSTVENOG RIBOLOVA
 1. Stranke zajednički odlučuju:
 (a)o tome koji će europski gospodarski subjekti obavljati znanstveni ribolov;
 (b)o najpovoljnijem razdoblju za njegovo obavljanje; i
 (c)o primjenjivim uvjetima.
 2. Kako bi plovilima olakšao istraživački rad, Odjel dostavlja sve raspoložive znanstvene i druge osnovne podatke.
 3. Stranke se dogovaraju o znanstvenom protokolu koji će se primjenjivati na znanstveni ribolov i dostaviti dotičnim gospodarskim subjektima.
 4. Aktivnosti znanstvenog ribolova traju najmanje tri mjeseca, a najviše šest mjeseci, osim ako se stranke dogovore drukčije.
 5. Tijela Unije tijelima Kraljevine Maroka dostavljaju zahtjev za izdavanje povlastice za znanstveni ribolov zajedno s tehničkom dokumentacijom u kojoj se navode:
 (a)tehnička svojstva plovila;
 (b)razina stručne osposobljenosti brodskih časnika za dotičnu vrstu ribolova;
 (c)prijedlog tehničkih parametara ribolova (trajanje, ribolovni alati, područja na kojima će se obavljati istraživanje itd.);
 (d)način financiranja.
 6. Prema potrebi, Odjel organizira dijalog o tehničkim i financijskim aspektima s tijelima Unije, a eventualno i s dotičnim vlasnicima plovila.
 7. Prije obavljanja znanstvenog ribolova plovilo Unije prijavljuje se u luku koju su odredila tijela Kraljevine Maroka radi obavljanja inspekcijskih pregleda predviđenih u točki 1. podtočki (a) i točki 1. podtočki (b) poglavlja VIII. ovog Priloga.
 8. Prije obavljanja znanstvenog ribolova vlasnici plovila dostavljaju Odjelu i tijelima Unije:
 (a)izvješće o ulovima koji se već nalaze na plovilu;
 (b)tehnička svojstva ribolovnih alata koji će se upotrebljavati tijekom ribolova;
 (c)jamstvo da će ispuniti zakonom propisane zahtjeve.
 9. Tijekom obavljanja ribolova vlasnici dotičnih plovila:
 (a)Odjelu i tijelima Unije dostavljaju tjedno izvješće o dnevnim ulovima i ulovima po izvlačenju, uključujući opis tehničkih parametara ribolova (pozicija, dubina, datum i vrijeme, ulovi i druga opažanja ili primjedbe);
 (b)putem VMS-a navode poziciju, brzinu i smjer plovila;
 (c)osiguravaju da na plovilu bude prisutan znanstveni promatrač koji je marokanski državljanin ili promatrač kojeg su izabrala tijela Kraljevine Maroka, u skladu s odredbama koje se odnose na promatrače iz poglavlja VII. Osim ako se stranke dogovore drukčije, plovilo nije obvezno uploviti u luku više od jedanput u dva mjeseca;
 (d)na zahtjev tijela Kraljevine Maroka omogućuju da se na plovilu obavi inspekcijski pregled prije isplovljivanja iz ribolovne zone;
 (e)poštuju marokanske zakone i propise u području ribarstva. Ulovi, uključujući usputne ulove, ostvareni u znanstvenom ribolovu ostaju u vlasništvu vlasnika plovila, uz uvjet poštovanja odredaba koje je u vezi s tim donio Zajednički odbor i odredaba znanstvenog protokola.
 10. Odjel određuje osobu za kontakt nadležnu za rješavanje svih nepredviđenih problema koji bi mogli ometati odvijanje znanstvenog ribolova.
 POGLAVLJE IV.
 SATELITSKO PRAĆENJE PLOVILA (VESSEL MONITORING SYSTEM – VMS)
 A. Opće odredbe
 1. Marokanski propisi o funkcioniranju uređaja za pozicioniranje i lokaliziranje putem satelita primjenjuju se na plovila Unije koja se bave ili se namjeravaju baviti ribolovnim aktivnostima u ribolovnoj zoni u okviru ovog Protokola. Država zastave osigurava da plovila koja plove pod njezinom zastavom poštuju odredbe tih propisa.
 2. Aktivnost svakog plovila Unije koje ima povlasticu u okviru ovog Protokola mora se kontinuirano pratiti, konkretno s pomoću sustava za praćenje plovila, dalje u tekstu sustav VMS (Vessel Monitoring System). Posebna pravila o tom praćenju utvrđuje Zajednički odbor.
 3. Sustav VMS plovila koja podliježu satelitskom praćenju u skladu s ovim Protokolom osigurava automatski prijenos pozicija plovila centru za kontrolu ribarstva (Centar za praćenje i kontrolu ribarstva) države zastave plovila, koji te informacije prosljeđuje Centru za praćenje i kontrolu ribarstva Maroka.
 4. Država zastave i tijela Kraljevine Maroka imenuju po jednog korespondenta za VMS kao osobu za kontakt.
 (a)Centri za praćenje i kontrolu ribarstva države zastave i Maroka jedan drugome prije datuma stupanja na snagu Protokola dostavljaju podatke svojih osoba za kontakt za VMS (ime i prezime, adresa, telefon, faks, adresa e-pošte).
 (b)O svakoj promjeni tih podataka mora se odmah poslati obavijest.
 Osobe za kontakt, čiji se podaci za kontakt dostavljaju prije datuma početka primjene ovog Protokola, razmjenjuju sve relevantne informacije o opremi plovila, protokole za prijenos ili ostale funkcije potrebne za satelitsko praćenje.
 B. Podaci iz sustava VMS
 1. Kada plovilo koje obavlja ribolov na temelju Sporazuma o ribarstvu i na koje se primjenjuje satelitsko praćenje u skladu s ovim Protokolom uđe u ribolovnu zonu Centar za praćenje i kontrolu ribarstva države zastave odmah šalje uzastopna izvješća o poziciji Centru za praćenje i kontrolu ribarstva Maroka. Te se poruke prenose kako slijedi:
 (a)elektroničkim putem sa sigurnim protokolom;
 (b)u razmaku od 2 sata ili kraćem;
 (c)u obliku navedenom u Dodatku 3.
 2. Do prelaska na novi format UN-CEFACT upotrebljava se format NAF. Tijela Kraljevine Maroka utvrđuju razdoblje potrebno za prelazak na format UN-CEFACT u protokolu FLUX, uzimajući u obzir tehnička ograničenja u vezi s integracijom tog novog formata i protokola FLUX. Određuju i predviđeno probno razdoblje prije prelaska na stvarnu upotrebu novog formata i protokola FLUX. Nakon uspješnog testiranja stranke što prije zajednički odlučuju o novom datumu stvarne primjene, u okviru Zajedničkog odbora ili razmjenom pisama.
 3. Svaka poruka o poziciji sadržava:
 (a)identifikacijske podatke plovila;
 (b)zadnju geografsku poziciju plovila (geografska dužina i širina) s granicom dopuštene pogreške manjom od 100 metara i intervalom pouzdanosti od 99 %;
 (c)datum i vrijeme kada je pozicija zabilježena;
 (d)brzinu i smjer plovila.
 4. Pozicije iz sustava VMS označavaju se kako slijedi:
 (a)prva zabilježena pozicija nakon ulaska u ribolovnu zonu označava se oznakom „ENT”;
 (b)sve sljedeće pozicije označavaju se oznakom „POS”;
 (c)prva zabilježena pozicija nakon odlaska iz ribolovne zone označava se oznakom „EXI”;
 (d)u skladu s točkom 3. odjeljka C ručno dostavljeni podaci o poziciji označavaju se oznakom „MAN”.
 5. Centar za praćenje i kontrolu ribarstva države zastave osigurava automatsku obradu i elektronički prijenos poruka o poziciji. Poruke o poziciji evidentiraju se u bazi podataka na siguran način i čuvaju tijekom razdoblja od tri godine. Međutim u slučaju tehničkih ograničenja to se razdoblje može skratiti zajedničkim dogovorom stranaka.
 6. Programska i računalna oprema sustava za satelitsko praćenje mora biti:
 (a)pouzdana, ne smije dopuštati krivotvorenje podataka o poziciji i ne smije biti podložna ručnom prilagođavanju;
 (b)u potpunosti automatska i djelovati u svakom trenutku, bez obzira na okolišne i vremenske uvjete.
 7. Zabranjeno je pomicanje, isključivanje, uništavanje, oštećivanje ili onesposobljavanje sustava za kontinuirano lokaliziranje putem satelitske veze koji se nalazi u plovilu za potrebe prijenosa podataka ili namjerno mijenjanje, preusmjeravanje ili krivotvorenje podataka koje je izdao ili zabilježio navedeni sustav.
 8. Zapovjednici plovila u svakom trenutku osiguravaju:
 (a)da se podaci ni na koji način ne mijenjaju;
 (b)da antena ili antene koje su povezane s opremom za satelitsko praćenje nisu ometane;
 (c)da električno napajanje opreme za satelitsko praćenje nije prekinuto;
 (d)da oprema za satelitsko praćenje nije uklonjena s plovila.
 9. Za potrebe praćenja i kontrole stranke su suglasne razmjenjivati, prema potrebi i na zahtjev, informacije o upotrebljavanoj opremi.
 C. Tehničke smetnje ili kvar na uređaju za praćenje koji je postavljen na plovilu
 1. Ako na uređaju za stalno satelitsko praćenje koji je postavljen na ribarskom plovilu dođe do tehničkih smetnji ili kvara, država zastave mora odmah obavijestiti Odjel i tijela Unije.
 2. Neispravna oprema mora se zamijeniti u roku od 10 radnih dana od dana na koji država zastave obavijesti Centar za praćenje i kontrolu ribarstva Maroka o neispravnosti opreme. Nakon tog roka dotično plovilo mora se vratiti u luku koju su odredila tijela Kraljevine Maroka radi popravka i provedbe zakonom propisanih mjera ili napustiti zonu uz uvjet da država zastave Centru za praćenje i kontrolu ribarstva dostavi izvješće o inspekcijskom pregledu neispravne opreme i razlozima te neispravnosti.
 3. Sve dok se oprema ne zamijeni, zapovjednik plovila Centru za praćenje i kontrolu ribarstva države zastave ručno dostavlja općenito izvješće o poziciji elektroničkom poštom, radijskom vezom ili faksom svaka 4 sata, uključujući izvještaje o poziciji koje je zabilježio zapovjednik plovila u uvjetima predviđenima u odjeljku B.
 4. Centar za praćenje i kontrolu ribarstva države zastave bez odgode bilježi te ručno dostavljene poruke u bazu podataka iz odjeljka B točke 5. te ih bez odgode prosljeđuje Centru za praćenje i kontrolu ribarstva Maroka, prema protokolu i formatu iz Dodatka 3.
 D. Neprimanje podataka iz sustava VMS od strane Centra za praćenje i kontrolu ribarstva Maroka
 1. Ako Centar za praćenje i kontrolu ribarstva Maroka utvrdi da država zastave ne dostavlja podatke iz odjeljka B, on o tome odmah obavješćuje tijela Unije i dotičnu državu zastave.
 2. Centar za praćenje i kontrolu ribarstva dotične države zastave i/ili Centar za praćenje i kontrolu ribarstva Maroka odmah se međusobno obavješćuju o svakoj nepravilnosti u prijenosu i primanju poruka o poziciji kako bi se što prije pronašlo tehničko rješenje. Tijela Unije obavješćuju se o rješenju koje su pronašla ta dva centra.
 3. Sve poruke koje nisu prenesene tijekom zastoja ponovno se prenose čim se uspostavi veza između Centra za praćenje i kontrolu ribarstva države zastave i Centra za praćenje i kontrolu ribarstva Maroka.
 4. Prije stupanja na snagu ovog Protokola Centar za praćenje i kontrolu ribarstva države zastave i Centar za praćenje i kontrolu ribarstva Maroka postižu dogovor o alternativnim sredstvima elektroničkog prijenosa podataka iz sustava VMS koji će se upotrebljavati u slučaju komunikacijskih smetnji između tih dvaju centara i o svakoj se izmjeni odmah obavješćuju.
 5. Komunikacijske smetnje između centara za praćenje i kontrolu ribarstva Maroka i država zastave Unije ne smiju utjecati na uobičajeno odvijanje ribolovnih aktivnosti plovila. Međutim način prijenosa utvrđen u skladu s točkom 4. mora se upotrijebiti odmah.
 6. Tijela Kraljevine Maroka obavješćuju svoje nadležne kontrolne službe o svakoj smetnji nekog od centara za praćenje i kontrolu ribarstva i nekog sredstva prijenosa utvrđenog u skladu s točkom 4.kako plovila Unije ne bi bila u prekršaju zbog neprenošenja podataka iz sustava VMS uzrokovanog tim smetnjama.
 E. Zaštita podataka iz sustava VMS
 1. Svi podaci o nadzoru koje jedna stranka šalje drugoj stranci u skladu s ovim odredbama tijela Kraljevine Maroka upotrebljavaju isključivo za praćenje, kontrolu i nadzor europske ribarske flote Unije koja obavlja ribolov u okviru ovog Sporazuma o ribarstvu te za istraživanja koja marokanska strana provodi u području upravljanja ribarstvom i njegova uređenja.
 2. Ti se podaci ni u kojem slučaju ne smiju priopćiti trećim stranama bez obzira na razlog.
 3. Stranke se o svakom sporu u pogledu tumačenja ili primjene ovih odredaba savjetuju u okviru Zajedničkog odbora iz članka 13. Sporazuma o ribarstvu, koji odlučuje o sporu.
 4. U slučaju potrebe stranke su suglasne revidirati te odredbe u okviru Zajedničkog odbora.
 POGLAVLJE V.
 IZVJEŠĆIVANJE O ULOVIMA
 A. Očevidnik o ribolovu
 1. Zapovjednik plovila dužan je upotrebljavati očevidnik o ribolovu prema obrascima iz dodataka 4. i 5. te ga voditi u skladu s objašnjenjima iz očevidnika o ribolovu.
 2. Vlasnici plovila dostavljaju kopiju očevidnika o ribolovu svojim nadležnim tijelima najkasnije 15 dana nakon iskrcavanja ulova. Ta tijela bez odgode kopije prosljeđuju tijelima Unije i Odjelu. Očevidnici o ribolovu moraju se voditi i dostavljati čak i ako nema ulova.
 3. Ako vlasnik plovila ne ispuni obveze iz prethodnih točaka 1. i 2., povlastica za ribolov automatski se suspendira do ispunjenja vlasnikovih obveza. Tijela Unije bez odgode se obavješćuju o toj odluci.
 B. Tromjesečna izvješća o ulovima
 1. Prije kraja trećeg mjeseca svakog tromjesečja tijela Unije Odjelu prijavljuju podatke o količinama ulovljenima u prethodnom tromjesečju za sva plovila Unije u skladu s obrascima iz dodataka 6. i 7.
 2. Ti se podaci raščlanjuju po mjesecima, kategoriji, plovilu i vrstama navedenima u očevidniku o ribolovu.
 3. Ti se podaci dostavljaju i Odjelu u elektroničkom obliku, u formatu koji je kompatibilan s računalnim programima koji se upotrebljavaju u Odjelu.
 C. Pouzdanost podataka
 Podaci sadržani u dokumentima iz prethodnih odjeljaka A i B moraju odražavati stvarno stanje ribolova, kako bi se na osnovi njih mogle pratiti promjene u razvoju ribljih stokova.
 D. Prelazak na elektronički sustav
 1. Do prelaska na novi format UN-CEFACT i na Komisijinu mrežu FLUX svi podaci o ulovima i iskrcajima prenose se elektroničkim sustavom izvješćivanja (ERS) u formatu XML EU-ERS 3.1.0. putem Komisijine tehnologije DEH (Data Exchange Highway).
 2. Stranke tijekom prvih 6 mjeseci Protokola obavljaju potrebna ispitivanja sustava ERS.
 3. Stranke predviđaju uvođenje tog sustava i zamjenu papirnatih očevidnika o ribolovu i izvješća o ulovima podacima iz sustava ERS do kraja probnog razdoblja, koje se, prema potrebi, može produžiti zajedničkim dogovorom stranaka.
 4. Prema dogovoru stranaka, način i format prijenosa u okviru sustava ERS bit će u skladu s tehničkim odredbama čija će se definicija i provedbene odredbe utvrditi u razmjeni pisama prije datuma početka primjene ovog Protokola.
 E. Iskrcavanje izvan Maroka
 Vlasnik plovila dužan je svojim nadležnim tijelima dostaviti izvješća o iskrcanim ulovima obavljenima u okviru ovog Protokola najkasnije 15 dana nakon iskrcavanja. U istom roku dostavlja primjerak Delegaciji i tijelima Kraljevine Maroka, na adrese koje su dostavili u razmjeni pisama prije datuma početka primjene Protokola.
 Ako vlasnik ne ispuni te obveze, povlastica za ribolov automatski se suspendira do ispunjenja obveza. Tijela Unije bez odgode se obavješćuju o toj odluci.
 POGLAVLJE VI.
 UKRCAVANJE MAROKANSKIH POMORACA
 1. Vlasnik plovila koji ima povlasticu za ribolov u okviru ovog Sporazuma tijekom cijelog razdoblja svoje aktivnosti u ribolovnoj zoni na plovilu ima ukrcane marokanske pomorce u skladu s odredbama utvrđenima u tehničkim specifikacijama iz Dodatka 2.
 2. Vlasnik plovila pomorce koje će ukrcati odabire:
 (a)na temelju službenog popisa diplomiranih pomoraca s pomorskih učilišta koji Odjel dostavlja tijelima Unije, koja ih prosljeđuju dotičnim državama zastave. Popis se ažurira 1. veljače svake godine. Među kandidatima vlasnik plovila slobodno bira one koji su najsposobniji i koji imaju najprikladnije iskustvo;
 (b)među onima koji imaju dokaz o ukrcavanju na plovila Unije u okviru prethodnih protokola.
 3. Ugovori o radu marokanskih pomoraca, čiji se primjerak dostavlja njihovim potpisnicima, sastavljaju se između zastupnika vlasnika plovila i pomoraca i/ili njihovih sindikata ili zastupnika, uz suradnju s tijelima Kraljevine Maroka. Tim se ugovorima pomorcima jamči socijalno osiguranje koje im pripada, uključujući životno osiguranje, zdravstveno osiguranje i osiguranje za slučaj nezgode.
 4. Vlasnik plovila ili njegov zastupnik dostavlja primjerak ugovora Odjelu preko Delegacije.
 5. Vlasnik plovila ili njegov zastupnik preko Delegacije obavješćuje Odjel o imenima marokanskih pomoraca koji su ukrcani na dotično plovilo, navodeći njihovo radno mjesto u posadi.
 6. Delegacija dva puta godišnje, 1. veljače i 1. kolovoza, za svako plovilo Unije Odjelu šalje popis marokanskih pomoraca koji su na njega ukrcani, uz navođenje registarskih brojeva članova posade.
 7. Plaće marokanskih pomoraca isplaćuje vlasnik plovila. Sporazumno ih, prije izdavanja povlastica, utvrđuju vlasnik plovila ili njegov zastupnik i dotični marokanski pomorci i/ili njihovi sindikati ili zastupnici. Međutim, plaće marokanskih pomoraca ne smiju biti niže od onih koji se primjenjuju za marokanske posade i moraju biti u skladu sa standardima ILO-a, te ni u kojem slučaju ispod tih standarda.
 8. Ako se jedan ili više pomoraca zaposlenih na plovilu ne prijavi u dogovoreno vrijeme za isplovljavanje plovila, zapovjednik smije započeti planirani izlazak u ribolov nakon što obavijesti nadležna lučka tijela o ukrcavanju nedostatnog broja pomoraca u odnosu na njihov traženi broj i nakon što ažurira svoj popis članova posade. Nadležna lučka tijela o navedenome obavješćuju Odjel.
 9. Vlasnik plovila poduzima sve potrebne mjere kako bi osigurao da na njegovu plovilu najkasnije do sljedećeg izlaska u ribolov bude ukrcan traženi broj pomoraca.
 10. Ako na plovilu nema marokanskih pomoraca iz razloga koji nisu navedeni u prethodnoj točki, dotični vlasnik plovila dužan je u roku od najviše tri mjeseca platiti paušalni iznos od 20 EUR za svakog neukrcanog marokanskog pomorca za svaki dan ribolova u ribolovnoj zoni.
 11. Taj je iznos namijenjen za izobrazbu marokanskih pomoraca i uplaćuje se na račun broj 0018100078000 20110750201 otvoren u marokanskoj središnjoj banci (banka Al-Maghrib).
 12. Izuzev slučaja iz točke 8., ako vlasnik plovila opetovano propusti ukrcati traženi broj marokanskih pomoraca, povlastica za ribolov automatski se suspendira do ispunjenja obveze. Delegacija se bez odgode obavješćuje o toj odluci.
 POGLAVLJE VII.
 PROMATRANJE RIBOLOVA
 1. Plovila s povlasticom za ribolov u ribolovnoj zoni u okviru ovog Protokola ukrcavaju na plovilo promatrače, koje su tijela Kraljevine Maroka imenovala znanstvenim promatračima. Rezultat rada promatrača smije se upotrijebiti u znanstvene i/ili kontrolne svrhe.
 2. Pokrivenost i trajanje promatranja po kategorijama navedeni su u tehničkim specifikacijama iz Dodatka 2.
 3. Uvjeti ukrcaja imenovanih promatrača utvrđuju se kako slijedi:
 (a)Odjel sastavlja popis plovila određenih za primanje promatrača te popis imenovanih promatrača koji se trebaju ukrcati na plovilo. Ti se popisi šalju Delegaciji odmah nakon njihova sastavljanja;
 (b)pri izdavanju povlastice, a najkasnije 15 dana prije datuma predviđenog za ukrcavanje promatrača, Odjel preko Delegacije dotičnim vlasnicima plovila dostavlja imena promatrača koji su imenovani za ukrcaj na njihovo plovilo.
 4. Vlasnik plovila ili njegov predstavnik i tijela Kraljevine Maroka dogovaraju se o uvjetima za ukrcaj promatrača na plovilo.
 5. Vlasnik plovila najkasnije 2 tjedna prije predviđenog ukrcavanja promatrača dostavlja podatke o datumu i luci koje su tijela Kraljevine Maroka odredila za provedbu ukrcavanja.
 6. Promatrač se ukrcava na plovilo u luci koju je izabrao vlasnik plovila i to na početku prvog izlaska u ribolov u ribolovnoj zoni nakon dostave popisa određenih plovila.
 7. Ako se promatrač ukrcava na plovilo u inozemstvu, njegove putne troškove snosi vlasnik plovila. Ako plovilo s promatračem napusti ribolovnu zonu, moraju se poduzeti sve mjere da se promatraču što je prije moguće osigura povratak u Maroko o trošku vlasnika plovila.
 8. U slučaju nepotrebnog putovanja promatrača uzrokovanog neispunjenjem obveza vlasnika plovila, vlasnik plovila promatraču, za dane njegove neaktivnosti, isplaćuje putne troškove i dnevnice u iznosima koji odgovaraju onima koje primaju nacionalni marokanski službenici jednakog ranga. Vlasnik plovila promatraču isplaćuje prethodno opisane dnevnice i u slučaju odgode ukrcavanja koju je uzrokovao vlasnik plovila.
 9. Delegaciju se obavješćuje o svim izmjenama pravila i propisa o dnevnicama najkasnije dva mjeseca prije njihova stupanja na snagu.
 10. Ako promatrač nije prisutan na dogovorenome mjestu u dogovoreno vrijeme i u razdoblju od dvanaest sati nakon dogovorenog vremena, vlasnik plovila automatski se oslobađa obveze ukrcavanja promatrača.
 11. S promatračem se na plovilu postupa kao s časnikom. Obavlja sljedeće zadaće:
 (a)promatra ribolovne aktivnosti plovila;
 (b)provjerava poziciju plovila koja obavljaju ribolovne aktivnosti;
 (c)obavlja biološko uzorkovanje u okviru znanstvenih programa;
 (d)evidentira upotrijebljene ribolovne alate;
 (e)provjerava podatke o ulovima u ribolovnoj zoni koji su evidentirani u očevidniku o ribolovu;
 (f)provjerava postotke usputnih ulova i ocjenjuje količinu odbačenih ulova utrživih vrsta riba, rakova i glavonožaca;
 (g)faksom ili elektroničkim putem prijavljuje podatke o ribolovu, među ostalim količinu ulova i usputnih ulova na plovilu.
 12. Zapovjednik poduzima sve što je u njegovoj moći da zajamči fizičku sigurnost i opću dobrobit promatrača u obavljanju njegovih dužnosti.
 13. Promatraču se omogućuje pristup svim dijelovima plovila kojima mora pristupiti radi obavljanja svojih dužnosti. Zapovjednik mu omogućuje pristup komunikacijskim sredstvima potrebnima za obavljanje njegovih dužnosti i dokumentaciji izravno povezanoj s ribolovnim aktivnostima plovila, uključujući očevidnik o ribolovu i navigacijski dnevnik, te pristup onim dijelovima plovila koji su potrebni za obavljanje njegovih zadaća.
 14. Promatrač tijekom boravka na plovilu:
 (a)poduzima sve potrebne mjere kako bi osigurao da njegov ukrcaj i prisutnost na plovilu ne prekida i ne ometa ribolovne aktivnosti;
 (b)brine o stvarima i opremi na plovilu te čuva povjerljivost svih dokumenata koji pripadaju plovilu.
 15. Na kraju razdoblja promatranja, a prije napuštanja plovila, promatrač sastavlja izvješće o aktivnostima koje se dostavlja tijelima Kraljevine Maroka, uz primjerak Delegaciji. Potpisuje ga u prisutnosti zapovjednika plovila koji u izvješće može dodati ili zatražiti da se u njega dodaju sva zapažanja koja smatra važnima, uz vlastiti potpis. Primjerak izvješća uručuje se zapovjedniku plovila pri iskrcavanju promatrača.
 16. Vlasnik plovila snosi troškove smještaja i prehrane promatrača pod jednakim uvjetima kao za časnike na plovilu i u skladu s praktičnim mogućnostima plovila.
 17. Tijela Kraljevine Maroka snose troškove plaće i doprinosa za socijalno osiguranje promatrača.
 18. Kako bi se nadoknadili troškovi nastali zbog prisutnosti promatrača na plovilu, pored pristojbe koju plaćaju vlasnici plovila, predviđeno je plaćanje „troškova promatrača” u iznosu od 5,5 EUR/BT po tromjesečju za svako plovilo koje obavlja ribolov u ribolovnoj zoni. Ti se troškovi plaćaju u skladu s uvjetima plaćanja iz odjeljka E poglavlja I. ovog Priloga.
 19. Ako vlasnik plovila ne ispuni obveze iz prethodnih točaka, povlastica za ribolov suspendira se do ispunjenja obveza. Delegaciju se bez odgode obavješćuje o toj odluci.
 POGLAVLJE VIII.
 PRAĆENJE I KONTROLA
 A. Tehnički pregled
 1. Jednom u kalendarskoj godini i nakon svake izmjene tehničkih svojstava ili na temelju zahtjeva za promjenu ribolovne kategorije koja uvjetuje upotrebu drukčije vrste ribolovnih alata, plovila Unije koja imaju povlasticu u skladu s odredbama ovog Protokola moraju se prijaviti u luku koju su odredila tijela Kraljevine Maroka kako bi se podvrgnula tehničkim pregledima koje zahtijeva važeće zakonodavstvo. Ti tehnički pregledi provode se u roku od 48 sati od pristajanja plovila u luku.
 2. Nakon uspješno obavljenog tehničkog pregleda zapovjedniku plovila izdaje se potvrda o usklađenosti koja ima isti rok važenja kao i povlastica za ribolov i koja se de facto produžava za plovila koja u toj kalendarskoj godini produžavaju svoje povlastice. Međutim, njezino važenje ne smije biti duže od jedne godine. Ta potvrda mora se uvijek držati na plovilu.
 3. Tehničkim pregledom kontrolira se ispravnost tehničkih svojstava plovila i ribolovnih alata, funkcioniranje brodskog sustava pozicioniranja i lokaliziranja putem satelita te poštovanje odredaba koje se odnose na marokansku posadu.
 4. Troškove tehničkog pregleda snosi vlasnik plovila u skladu s tarifama propisanima marokanskim zakonodavstvom. Troškovi ne smiju premašivati iznos koji druga plovila obično plaćaju za iste usluge.
 5. Ako vlasnik ne ispuni obveze iz prethodnih točaka 1., 2. i 3., povlastica za ribolov automatski se suspendira do ispunjenja obveza. Delegaciju se bez odgode obavješćuje o toj odluci.
 B. Ulazak u zonu i izlazak iz nje
 1. Plovila Unije koja imaju povlasticu u skladu s odredbama ovog Protokola elektroničkom poštom obavješćuju Odjel najkasnije 6 sati unaprijed o svojoj namjeri ulaska u ribolovnu zonu ili izlaska iz nje te pritom daju sljedeće informacije:
 (a)datum i vrijeme prijenosa poruke;
 (b)poziciju plovila u skladu s odjeljkom B poglavlja IV.;
 (c)težinu u kilogramima i ulove po vrstama zadržanima na plovilu, označene troslovnim oznakama;
 (d)poruke kao što su „ulovi na ulasku” (COE) i „ulovi na izlasku” (COX).
 2. Za plovila koja obavljaju ribolov u kategorijama 1. i 2. rok za izvješćivanje iz točke 1. skraćen je te iznosi 1 sat.
 3. Ti se podaci dostavljaju u prvom redu elektroničkom poštom ili faksom koji su utvrđeni u razmjeni pisama prije datuma početka primjene Protokola.
 4. Za plovila iz kategorije 6. konačni izlazak iz ribolovne zone podliježe prethodnom odobrenju Odjela. Odjel daje svoje odobrenje u roku od 24 sata nakon zahtjeva koji je podnio zapovjednik ili zastupnik plovila, osim za zahtjeve podnesene dan prije vikenda, u kojem slučaju se odobrenje daje sljedeći ponedjeljak. U slučaju odbijanja davanja odobrenja, Odjel bez odgode obavješćuje vlasnika plovila i tijela Unije o razlozima odbijanja.
 5. Plovilo koje je zatečeno u ribolovu a da o tome nije prethodno obavijestilo Odjel smatra se plovilom bez povlastice.
 6. Vlasnik plovila navodi brojeve telefaksa i telefona plovila te adresu elektroničke pošte zapovjednika u obrascu zahtjeva za izdavanje povlastice za ribolov.
 C. Kontrolni postupci
 1. Zapovjednik plovila Unije koji ima povlasticu za ribolov u okviru ovog Protokola dopušta i omogućuje ukrcaj i obavljanje dužnosti svakog marokanskog službenika nadležnog za inspekciju i kontrolu ribolovnih aktivnosti.
 2. Ti se službenici na plovilu ne zadržavaju duže nego što je potrebno da obave svoje dužnosti.
 3. Na kraju svakog inspekcijskog pregleda i kontrole inspektor sastavlja izvješće o inspekcijskom pregledu koje potpisuju inspektor i zapovjednik plovila, koji ima pravo dati primjedbe na izvješće. Zapovjednik dobiva primjerak izvješća.
 D: Prisilni privez
 1. Odjel obavješćuje Delegaciju, u roku od najviše 48 sati, o svakom prisilnom privezu plovila Unije u ribolovnoj zoni.
 2. Tijela Unije istodobno primaju sažeto izvješće o okolnostima i razlozima koji su doveli do prisilnog priveza.
 3. Zapovjednik je dužan svoje plovilo odvesti u luku koju su odredila tijela Kraljevine Maroka tijela nadležna za kontrolu. Plovilo koje je počinilo povredu marokanskog zakonodavstva o morskom ribarstvu zadržava se u luci dok se ne ispune uobičajene zakonom propisane formalnosti.
 E. Zapisnik o povredi
 1. Nakon utvrđivanja povrede u zapisniku koji sastavljaju tijela Kraljevine Maroka nadležna za kontrolu, zapovjednik plovila potpisuje dokument. U slučaju da zapovjednik plovila odbije potpisati dokument ili u tome bude spriječen, to se navodi u zapisniku.
 2. Potpis ili izostanak potpisa ne dovodi u pitanje prava zapovjednika i sredstva njegove obrane radi navodne povrede.
 F. Rješavanje prisilnog priveza
 1. Prije pokretanja sudskog postupka pretpostavljena povreda nastoji se riješiti postupkom nagodbe, u skladu s marokanskim zakonodavstvom u području ribarstva.
 Sporazumno rješenje postiže se najkasnije 3 radna dana nakon primitka propisnog zahtjeva vlasnika plovila za pokretanje postupka nagodbe. Ono se dokumentira sastavljanjem platnog naloga na temelju kojeg vlasnik obavlja isplatu u roku propisanom u tom nalogu. Plaćanjem u navedenom roku podrazumijeva se okončanje postupka, a ako isplata nije provedena u tom roku, Odjel može pokrenuti sudski postupak.
 2. U slučaju postupka nagodbe iznos novčane kazne utvrđuje se u skladu s marokanskim zakonodavstvom u području ribolova.
 3. Ako predmet nije bilo moguće riješiti postupkom nagodbe te je izveden pred nadležno pravosudno tijelo, vlasnik plovila polaže dostatno bankarsko jamstvo kojim se jamči isplata novčanih obveza na bankovni račun otvoren u marokanskoj središnjoj banci (banka Al-Maghrib) čiji su podaci dostavljeni u razmjeni pisama prije datuma početka primjene ovog Protokola.
 4. Bankovno jamstvo neopozivo je do okončanja sudskog postupka. Opoziva se kada se sudski postupak okonča bez osude. Ako se presudom naloži plaćanje novčane kazne koja je niža od uplaćenog bankovnog jamstva, tijela Kraljevine Maroka oslobađaju preostali iznos bankovnog jamstva.
 5. Plovilu je dopušteno je napustiti luku:
 (a)čim se ispune obveze koje proizlaze iz postupka nagodbe; ili
 (b)čim se, u očekivanju okončanja sudskog spora, položi bankovno jamstvo iz prethodne točke 3., a tijela Kraljevine Maroka ga prihvate.
 G. Prekrcavanje
 1. Svako prekrcavanje ulova na moru u ribolovnoj zoni zabranjeno je. Međutim plovila iz kategorije 6. koja žele prekrcati ulove u ribolovnoj zoni to čine u luci koju su odredila tijela Kraljevine Maroka, uz odobrenje Odjela. Prekrcavanje se obavlja pod nadzorom promatrača ili predstavnika Delegacije za morsko ribarstvo i kontrolnih tijela. Svaka osoba koja počini povredu te odredbe kažnjava se u skladu s važećim marokanskim zakonodavstvom.
 2. Vlasnik tog plovila dužan je Odjelu najmanje 72 sata prije prekrcaja dostaviti sljedeće podatke:
 (a)imena ribarskih plovila koja obavljaju prekrcaj;
 (b)imena teretnih brodova, njihove zastave, registracijske brojeve i pozivne znakove;
 (c)tonažu po vrstama ulova koji se prekrcava;
 (d)odredište ulova;
 (e)datum i dan prekrcaja.
 3. Marokanska strana zadržava pravo da odbije prekrcaj ako je plovilo s kojeg se obavlja prekrcaj sudjelovalo u ribolovu NNN unutar ili izvan ribolovne zone.
 4. Prekrcavanje se smatra izlaskom iz ribolovne zone. Plovila su stoga dužna Odjelu podnijeti svoja izvješća o ulovima i navesti namjeravaju li nastaviti s ribolovom ili napustiti ribolovnu zonu.
 5. Zapovjednik plovila Unije iz kategorije 6. kojem je dodijeljena povlastica za ribolov u skladu s odredbama ovog Protokola i koji je uključen u obavljanje iskrcaja ili prekrcaja u luci koju su odredila tijela Kraljevine Maroka dopušta i omogućuje marokanskim inspektorima da izvrše kontrolu tih aktivnosti. Nakon svakog inspekcijskog pregleda i kontrole u luci zapovjedniku plovila dostavlja se potvrda.
 H. Zajedničko praćenje ribarstva
 1. Stranke uspostavljaju sustav praćenja i promatranja kontrole iskrcaja na kopno, s ciljem poboljšavanja učinkovitosti kontrole i pridržavanja odredaba ovog Protokola.
 2. Pravila za praktičnu provedbu zajedničkog praćenja sporazumno utvrđuju nadležna tijela stranaka. Nakon toga stranke sastavljaju godišnji raspored zajedničkog praćenja.
 3. Stranke imenuju svoje predstavnike u skupinu za zajedničko praćenje planiranih revizija te drugoj stranci dostavljaju njihova imena. Odjel je dužan tražene podatke dostaviti u roku od jednog mjeseca.
 4. Predstavnik tijela Kraljevine Maroka u svojstvu promatrača prisustvuje inspekcijskim pregledima iskrcaja plovila koja obavljaju ribolov u ribolovnoj zoni, a koje provode nacionalne kontrolne službe država članica.
 5. Predstavnik tijela Kraljevine Maroka prati nacionalne službenike nadležne za kontrolu pri njihovim obilascima luka, na plovilu, na doku, pri javnoj prodaji, u trgovinama na veliko, skladištima hladnjačama i drugim prostorima za iskrcaj ribe prije prodaje te ima pristup dokumentima koji su predmet tih inspekcijskih pregleda.
 6. Predstavnik tijela Kraljevine Maroka sastavlja i podnosi izvješće o inspekcijskim pregledima kojima je prisustvovao. Primjerak izvješća dostavlja se Delegaciji. Nadležna tijela Kraljevine Maroka zadržavaju pravo iskoristiti informacije prikupljene tijekom tih inspekcijskih pregleda za potrebe zakonom propisane kontrole.
 7. Na zahtjev tijela Unije njezini inspektori za ribarstvo mogu biti nazočni kao promatrači pri inspekcijskim pregledima koje tijela Kraljevine Maroka provode u vezi s aktivnostima iskrcaja plovila Unije u lukama koje su odredila tijela Kraljevine Maroka.
 POGLAVLJE IX.
 ISKRCAVANJE ULOVA
 A. Načelo
 Stranke, svjesne pogodnosti koju donosi poboljšana integracija usmjerena na zajednički razvoj njihovih sektora ribarstva, suglasne su da će prihvatiti sljedeće odredbe o iskrcaju, u lukama koje su odredila tijela Kraljevine Maroka, dijela ulova koji su Unijina plovila koja imaju povlasticu za ribolov u okviru ovog Protokola ulovila u ribolovnoj zoni.
 B. Definicije
 Obveznim iskrcavanjem smatraju se svi sljedeći postupci:
 1. iskrcavanje svježih proizvoda za prijevoz kopnom, na koje su primjenjivi svi porezi koji se odnose na aktivnost koja se obavlja u luci, ali ne i pristojba ad valorem;
 2. prekrcavanje smrznutih proizvoda u luci ili iskrcavanje u kontejnere u luci;
 3. iskrcavanje svježih ili smrznutih proizvoda u okviru ugovora sklopljenog između vlasnika plovila Unije i gospodarskog subjekta (ugovor između vlasnika broda i proizvođača);
 4. iskrcavanje svježih ili smrznutih proizvoda koji su predmet javne prodaje u dvoranama burza riba ili u okviru državne službe nadležne za upravljanje prodajom ribe, Comptoir d'agréage du poisson industriel (CAPI).
 C. Provedbena pravila
 Obvezni iskrcaj obavlja se prema odredbama navedenima u tehničkim specifikacijama priloženima ovom Protokolu.
 D. Financijski poticaji
 Plovila Unije iz kategorije 5. te plovila s rashladnim bazenima s morskom vodom (RSW) i plivaričari iz kategorije 6. koja imaju povlasticu za ribolov u skladu s odredbama ovog Protokola i koja u marokanskoj luci iskrcaju više od obveznog postotka iskrcaja predviđenog u tehničkim specifikacijama imaju pravo na smanjenje pristojbe od 5 % po svakoj iskrcanoj toni iznad obveznog praga, pod uvjetom da se iskrcani proizvodi prodaju u dvoranama burza riba i da nisu predmet prekrcaja i/ili tranzita.
 Vlasnici plovila koja iskrcavaju ulove u lukama izvan Maroka dužni su Odjelu dostaviti prodajne listove radi kontrole količina koje nisu iskrcane u Maroku.
 Mjerljive gospodarske i socijalne učinke tih iskrcaja te partnerstvo između privatnih marokanskih i europskih gospodarskih subjekata u sektoru povezanom s ribarstvom ocjenjuje Zajednički odbor.
 E. Kazne u slučaju nepoštovanja obveza iskrcavanja
 Plovila iz kategorija koje podliježu obvezi iskrcavanja, a koja tu obvezu ne poštuju, kako je predviđeno u relevantnim tehničkim specifikacijama, podliježu 15 %-tnom povećanju sljedeće isplate pristojbe. Ako se nepoštovanje ponovi, Zajednički odbor povisuje kazne.
 Kazne za nepoštovanje obveze iskrcavanja izračunavaju se na osnovi trajanja povlastice za ribolov za svaku ribolovnu kategoriju (mjesečno za kategoriju 6., tromjesečno za kategorije 1. i 4. i godišnje za kategoriju 5.).
 Uvećanje se izračunava na sljedeći način:
 –za kategorije 1. i 4.: uvećanje se primjenjuje na iznos tromjesečne pristojbe (ovisno o BT-u),
 –za kategoriju 5.: uvećanje se primjenjuje na iznos godišnje pristojbe;
 –za kategoriju 6., za koju se pristojbe plaćaju i povlastice izdaju na mjesečnoj osnovi: uvećanje se primjenjuje na iznos sljedeće pristojbe koji odgovara „traženoj kvoti u tonama ulova u obliku mjesečnih predviđanja”.
 Dodatak 1.
 SPORAZUM O RIBARSTVU IZMEĐU MAROKA I EUROPSKE UNIJE
 ZAHTJEV ZA IZDAVANJE POVLASTICE ZA RIBOLOV
 BROJ RIBOLOVNE KATEGORIJE: ...
 I. – PODNOSITELJ ZAHTJEVA
 1.
 Ime vlasnika plovila:
 ......................................................................................................................
 2.
 Ime udruge ili zastupnika vlasnika plovila: ...............................................................................
 3.
 Adresa udruge ili zastupnika vlasnika plovila: ...........................................................................
 .....................................................................................................................................................................................
 4.
 Telefon: ...........................................
 Faks: ................................... E-pošta: .......................................
 5.
 Ime zapovjednika: .............................. Državljanstvo: ............................. E-pošta: .............................
 II. – PODACI O PLOVILU
 1.
 Ime plovila: ............................................................................................................................................
 2.
 Država zastave: ...............................................................................................................................
 3.
 Vanjski registracijski broj: ..............................................................................................................
 4.
 Matična luka: ......................... MMSI broj: ................ IMO broj: ...........................
 5.
 Datum stjecanja sadašnje zastave: .................. Prijašnja zastava (prema potrebi): ..............................
 6.
 Datum i mjesto izgradnje: ................................... Radijski pozivni znak: ................................................
 7.
 Radijska pozivna frekvencija: ................................. Broj satelitskog telefona: ..................................
 8.
 Građevinski materijal trupa broda:
 čelik ◻
 drvo ◻
 poliester ◻
 ostalo ◻
 III. – TEHNIČKA SVOJSTVA PLOVILA I OPREMA
 1.
 Dužina preko svega: ..................................................
 Širina: .............................................................................
 2.
 Bruto tonaža (BT): ...............
 Neto tonaža: .................................
 3.
 Snaga porivnog stroja u KW: ................ Marka: .............................. Vrsta: ................................
 4.
 Vrsta plovila: .................................................. Kategorija ribolova: .............................................................
 5.
 Ribolovni alat: ................................................................................................................................................
 6.
 Ribolovne zone: ............................................
 Ciljane vrste: ...............................................
 7.
 Ukupni broj članova posade: ......................................................................................................................
 8.
 Način čuvanja ulova na plovilu:
 svježe ◻
 ohlađeno ◻
 miješano ◻
 smrznuto ◻
 9.
 Kapacitet zamrzavanja u 24 sata (u tonama): .............................................................................................
 10.
 Zapremina potpalublja: ....................................................................
 Broj: ..........................................................
 11.
 Plutača VMS:
 Proizvođač: ....................................... Model: ......................... Serijski broj: ...........................
 Verzija računalnog programa: ................................................... Satelitski operater: ........................................
 Sastavljeno u .............................................................. dana .............................
 Potpis podnositelja zahtjeva: ...................................................................
 Dodatak 2.
 Tehničke specifikacije za ribolov kategorije 1.
 Artizanalni ribolov na sjeveru mrežama potegačama
 Broj plovila s povlasticom za ribolov
 22
 Dopušteni ribolovni alat
 Mreža potegača
 Najveće dopuštene dimenzije 500 m × 90 m.
 Zabrana ribolova mrežama lamparama.
 Vrsta plovila
 Plovila tonaže manje od 150 BT
 Pristojba
 75 EUR/BT po tromjesečju
 Zona upravljanja
 Sjeverna granica: paralela 35° 47' 18'' S
 Južna granica: paralela 34° 18' 00'' S
 Proširenje do paralele 33° 25' 00'' S dopušta se za 5 plovila odjednom koja obavljaju ribolov na temelju sustava rotacije i koja su dio znanstvenog promatranja
 i
 dalje od 2 nautičke milje od obale.
 Ciljane vrste
 Srdela, inćun i druge male pelagične vrste
 Iskrcavanje u luci koju je odredio Maroko
 30 % prijavljenih ulova po plovilu i po tromjesečju
 Ograničenje usputnih ulova
 Najviše 3 %
 Sezona zabrane ribolova
 Veljača i ožujak
 Promatrači
 Plovila tonaže manje od 100 BT: 1 promatrač ukrcava se za najviše deset izlazaka u ribolov godišnje
 Plovila tonaže 100 BT ili više, ali manje od 150 BT: 1 promatrač ukrcava se za najviše jedan od četiri izlaska u ribolov
 Tijekom prisutnosti promatrača na plovilu broj marokanskih pomoraca smanjuje se za broj ukrcanih promatrača.
 Ukrcavanje pomoraca
 3 marokanska pomoraca po plovilu
 Napomene
 Proširenje aktivnosti 5 plovila južno od paralele 33° 25' 00'' S podliježe ocjenjivanju nakon jedne godine primjene kako bi se izmjerio učinak mogućeg međudjelovanja s nacionalnom flotom i utjecaj na resurse.
 Tehničke specifikacije za ribolov kategorije 2.
 Artizanalni ribolov na sjeveru pridnenim parangalima
 Broj plovila s povlasticom za ribolov
 35 plovila, od čega:
 §32 plovila tonaže manje od 40 BT
 §3 plovila tonaže 40 BT ili više, ali manje od 150 BT
 Dopušteni ribolovni alat
 Pridneni parangal za plovila tonaže manje od 40 BT: 10 000 udica, 5 pridnenih parangala
 Pridneni parangal za plovila tonaže 40 BT ili više, ali manje od 150 BT: 15 000 udica, 8 pridnenih parangala
 Vrsta plovila
 Plovilo s parangalima tonaže manje od 40 BT
 Plovilo s površinskim parangalima tonaže 40 BT ili više, ali manje od 150 BT
 Pristojba
 67 EUR/BT po tromjesečju
 Zona upravljanja
 Sjeverna granica: paralela 35° 47' 18'' S
 Južna granica: paralela 34° 18' 00'' S
 Proširenje do paralele 33° 25' 00'' S dopušta se za 4 plovila odjednom koja obavljaju ribolov na temelju sustava rotacije i koja su dio znanstvenog promatranja
 i
 dalje od 6 nautičke milje od obale
 Ciljane vrste
 Ribe pridnenog grebena
 Iskrcavanje u luci koju je odredio Maroko
 Na dobrovoljnoj osnovi
 Ograničenje usputnih ulova
 0 % igluna i morskih pasa u površinskim vodama
 Sezona zabrane ribolova
 15. ožujka–15. svibnja
 Promatrači
 Plovila tonaže manje od 100 BT: 1 promatrač ukrcava se za najviše deset izlazaka u ribolov godišnje
 Plovila tonaže 100 BT ili više, ali manje od 150 BT: 1 promatrač ukrcava se za najviše 1 od 4 izlaska u ribolov, na najviše 25 % plovila s povlasticom za ribolov po tromjesečju
 Tijekom prisutnosti promatrača na plovilu broj marokanskih pomoraca smanjuje se za broj ukrcanih promatrača.
 Ukrcavanje pomoraca
 Plovila tonaže manje od 100 BT: dobrovoljno
 Plovila tonaže 100 BT ili više, ali manje od 150 BT: 1 marokanski pomorac po plovilu
 Napomene
 Proširenje aktivnosti 4 plovila južno od paralele 33° 25' 00'' S podliježe ocjenjivanju nakon jedne godine primjene kako bi se izmjerio učinak mogućeg međudjelovanja s nacionalnom flotom i utjecaj na resurse.
 Tehničke specifikacije za ribolov kategorije 3.
 Artizanalni ribolov na jugu povrazom i štapom
 Broj plovila s povlasticom za ribolov
 najviše 10 plovila
 Dopušteni ribolovni alat
 Povraz i štap
 Za lov živih mamaca: mreža veličine oka mrežnog tega od 8 mm
 Vrsta plovila
 Ukupni kapacitet od 800 BT za cijelu kategoriju
 §Plovilo za ribolov panulama i štapovima tonaže manje od 150 BT
 §Plovilo za ribolov štapovima tonaže manje od 150 BT
 Pristojba
 67 EUR/BT po tromjesečju
 Zona upravljanja
 Sjeverna granica: paralela 30° 40' 00'' S
 Južna granica: paralela 20° 46' 13'' S
 i
 dalje od 3 nautičke milje od obale
 Ciljane vrste
 Ljuskavke, morski vepar
 Iskrcavanje u luci koju je odredio Maroko
 Na dobrovoljnoj osnovi
 Ograničenje usputnih ulova
 0 % glavonožaca i rakova
 5 % drugih pridnenih vrsta
 Sezona zabrane ribolova
 –
 Promatrači
 Plovila tonaže manje od 100 BT: 1 promatrač ukrcava se za najviše deset izlazaka u ribolov godišnje
 Plovila tonaže 100 BT ili više, ali manje od 150 BT: 1 promatrač ukrcava se za najviše 1 od 4 izlaska u ribolov, na najviše 25 % plovila s povlasticom za ribolov po tromjesečju
 Ukrcavanje pomoraca
 2 marokanska pomorca po plovilu
 Napomene
 Nakon obavljanja znanstvenog ribolova Zajednički odbor razmotrit će mogućnost uključivanja metiera s košarama u dotičnu kategoriju.
 Tehničke specifikacije za ribolov kategorije 4.
 Pridneni ribolov na jugu pridnenim koćaricama i pridnenim parangalima
 Broj plovila s povlasticom za ribolov
 16 plovila, od čega
 §najviše 5 koćarica
 §11 plovila s parangalom
 Dopušteni ribolovni alat
 Pridnena povlačna mreža (koća): veličina oka mrežnog tega od najmanje 70 mm
 §zabranjena upotreba duple sake
 §zabranjena upotreba duplo upredenog konopca iz kojeg je spletena saka
 Pridneni parangal: najviše 20 000 udica
 Vrsta plovila
 Ukupni kapacitet ograničen na 3 000 BT za koćarice kojima je dopušten ribolov u toj kategoriji
 §Koćarica tonaže 750 BT ili manje
 §Plovilo s parangalima tonaže 150 BT ili manje
 Pristojba
 60 EUR/BT po tromjesečju
 Zona upravljanja
 Sjeverna granica: paralela 29° 00' 00'' S
 Južna granica: paralela 20° 46' 13'' S
 Na dubini većoj od izobate od 200 m za koćarice ili
 Na udaljenosti većoj od 12 nautičkih milja od obale za plovila s parangalima
 Ciljane vrste
 Senegalski oslić, zmijičnjak, lica/bijela palamida i druge pridnene ribe
 Iskrcavanje u luci koju je odredio Maroko
 30 % prijavljenih ulova po plovilu i po tromjesečju
 Ograničenje usputnih ulova
 5 % morskih pasa
 Sezona zabrane ribolova
 Prostorne i vremenske zabrane
 §od travnja do svibnja
 §od listopada do prosinca
 Promatrači
 Plovila tonaže manje od 100 BT: 1 promatrač ukrcava se za najviše deset izlazaka u ribolov godišnje
 Plovila tonaže 100 BT ili više: 1 promatrač ukrcava se na najviše 25 % plovila koja imaju povlasticu za ribolov tromjesečju 2019. i 2020., na 33 % 2021. i 2022. i na 40 % u 2023. i 2024. ili za 1 od 4 izlaska u ribolov po plovilu 2019. i 2020., 1 od 3 izlaska u ribolov 2021. i 2020. i 2 od 5 izlazaka u ribolov 2023. i 2024.
 Ukrcavanje pomoraca
 Koćarica: 8 marokanskih pomoraca po plovilu
 Plovilo s parangalima: 4 marokanska pomorca po plovilu
 Napomene
 –
 Tehničke specifikacije za ribolov kategorije 5.
 Ribolov tuna štapovima ili povrazom
 Broj plovila s povlasticom za ribolov
 27
 Dopušteni ribolovni alat
 Štapovi i panula
 Za lov živih mamaca: mreža veličine oka mrežnog tega od 8 mm
 Vrsta plovila
 Plovilo s ribarskim štapovima i povrazima
 Pristojba
 35 EUR po ulovljenoj toni
 Plaćanje unaprijed
 Pri podnošenju zahtjeva za izdavanje godišnje povlastice plaća se paušalni iznos od 7 000 EUR
 Zona upravljanja
 Sjeverna granica: paralela 35° 47' 18'' S
 Južna granica: paralela 20° 46' 13'' S
 i
 Više od 3 nautičke milje od obale, osim zaštićenog područja istočno od crte koja povezuje točke 33° 30' 00'' S / 7° 35' 00'' Z i 35° 48' 00'' S / 6° 20' 00'' Z.
 Za lov živih mamaca: dalje od 3 nautičke milje od obale
 Ciljane vrste
 Tuna
 Iskrcavanje u luci koju je odredio Maroko
 25 % prijavljenih ulova čine u prvom redu tunj prugavac (Katsuwonus pelamis), palamida (Sarda sarda) i trupac (Auxis thazard)
 Ograničenje usputnih ulova
 U skladu s preporukama ICCAT-a
 Sezona zabrane ribolova
 U skladu s preporukama ICCAT-a
 Promatrači
 U skladu s preporukama ICCAT-a
 Ukrcavanje pomoraca
 3 marokanska pomorca po plovilu
 Napomene
 –
 Tehničke specifikacije za ribolov kategorije 6.
 pelagični gospodarski ribolov pelagičnom ili polupelagičnom koćom i okružujućom mrežom plivaricom.
 Broj plovila s povlasticom za ribolov
 18 plovila, od čega
 §10 plovila tonaže 3 000 BT ili više, ali manje od 7 765 BT
 §4 plovila tonaže 150 BT ili više, ali manje od 3 000 BT
 §4 plovila tonaže manje od 150 BT
 Dodijeljena kvota
 Godišnje ograničenje ulova:
 §85 000 tona za prvu godinu,
 §90 000 tona za drugu godinu
 §100 000 tona za treću i četvrtu godinu
 primjenjivo na cijelu flotu
 Ukupne mjesečne gornje granice:
 §0 tona/mjesec u siječnju i veljači za cijelo razdoblje trajanja Protokola
 §7 420 tona/mjesec u ožujku (prva godina)
 §7 791 tona/mjesec u ožujku (druga godina)
 §8 414 tona/mjesec u ožujku (treća i četvrta godina)
 §10 600 tona/mjesec od travnja do lipnja (prva godina)
 §11 130 tona/mjesec od travnja do lipnja (druga godina)
 §12 020 tona/mjesec od travnja do lipnja (treća i četvrta godina)
 §15 900 tona/mjesec u srpnju (prva godina)
 §16 695 tona/mjesec u srpnju (druga godina)
 §18 031 tona/mjesec u srpnju (treća i četvrta godina)
 §18 020 tona/mjesec od kolovoza do listopada (prva godina)
 §18 921 tona/mjesec od kolovoza do listopada (druga godina)
 §20 435 tona/mjesec od kolovoza do listopada (treća i četvrta godina)
 §13 780 tona/mjesec u studenome (prva godina)
 §14 469 tona/mjesec u studenome (druga godina)
 §15 627 tona/mjesec u studenome (treća i četvrta godina)
 §10 600 tona/mjesec u prosincu (prva godina)
 §11 130 tona/mjesec u prosincu (druga godina)
 §12 020 tona/mjesec u prosincu (treća i četvrta godina)
 Za plovila sa svježim ulovima (koćarice i plivaričari), koja iskrcavaju ulove u luci Dakhla ulovi su ograničeni na 200 tona po izlasku u ribolov od travnja do lipnja i na 250 tona po izlasku u ribolov od srpnja do prosinca.
 Dopušteni ribolovni alat
 Pelagične ili polupelagične povlačne mreže (koće):
 Najmanja veličina potpuno rastegnutog oka mrežnog tega pelagične ili polupelagične povlačne koće iznosi 40 mm.
 Saku pelagične ili polupelagične povlačne koće može se ojačati mrežnim materijalom s najmanjom veličinom potpuno rastegnutog oka mrežnog tega od 400 mm i s remenjem koje je jedno od drugoga udaljeno najmanje 1,5 metara, izuzev remena na zadnjoj strani koće, koji ne smije biti postavljen manje od 2 metra od okna mreže.
 Pojačavanje ili udvajanje sake bilo kojim drugim sredstvom zabranjeno je, a koća se ni u kojem slučaju ne smije upotrebljavati za ribolov drugih vrsta, osim za dopuštene male pelagične vrste.
 Okružujuća mreža plivarica za male pelagične vrste:
 Najveće dopuštene dimenzije 1 000 m × 140 m
 Vrsta plovila
 Koćarice-hladnjače za gospodarski pelagični ribolov
 Koćarice za gospodarski pelagični ribolov sa svježim ulovima
 Plivaričar za ribolov malih pelagičnih vrsta sa svježim ulovima
 Pristojba
 Za koćarice-hladnjače za gospodarski pelagični ribolov:
 110 EUR/t, plativo unaprijed, na mjesečnoj osnovi
 Za koćarice za pelagični ribolov i plivaričare sa svježim ulovima:
 55 EUR/t, plativo unaprijed, na mjesečnoj osnovi
 U slučaju prekoračenja dopuštenih ulova pristojbe će biti uvećane za faktor 3.
 Zona upravljanja
 Sjeverna granica: paralela 26° 07' 00'' S
 Južna granica: paralela 20° 46' 13'' S
 Više od 15 nautičkih milja od obale za koćarice-hladnjače
 Više od 12 nautičkih milja od obale za koćarice i plivaričare sa svježim ulovima
 Ciljane vrste
 Srdela, velika srdela, skuša, šnjur i inćun
 §šarun/skuša/inćun: 58 %
 §srdela/velika srdela: 40 %
 Ulovi šaruna i skuše ne smiju iznositi više od 15 % ukupnih mjesečnih ulova u razdoblju od travnja do uključivo lipnja.
 Iskrcavanje u luku koju je odredio Maroko
 25 % prijavljenih ulova
 Ograničenje usputnih ulova
 Najviše 2 % vrsta ulovljenih kao usputni ulov
 Popis dopuštenih vrsta u usputnim ulovima određen je marokanskim propisima o „ribolovu malih pelagičnih vrsta u južnom Atlantiku”.
 Sezona zabrane ribolova
 Ribarska plovila s povlasticom dužna su poštovati sve sezone zabrane ribolova koje Odjel propiše za ribolovnu zonu i u njoj prestati obavljati ribolovne aktivnosti.
 Promatrači
 Tijekom cijelog razdoblja aktivnosti u zoni upravljanja na svako plovilo ukrcan je jedan znanstveni promatrač.
 Ukrcavanje pomoraca
 Plovila tonaže manje od 150 BT: 2 marokanska pomorca
 Plovila od 150 do 1 500 BT: 4 marokanska pomorca
 Plovila od 1 500 do 5 000 BT: 10 marokanskih pomoraca
 Plovila od 5 000 do 7 765 BT: 16 marokanskih pomoraca.
 Napomene
 Industrijska prerada ulova u riblju hranu i/ili riblje ulje strogo je zabranjena. Međutim, oštećene ili uništene ribe i otpaci nastali uslijed rukovanja ulovima smiju se preraditi u riblju hranu ili riblje ulje, pri čemu se ne smije prekoračiti gornja granica od 5 % ukupno dopuštenih ulova.
 Dodatak 3.
 SLANJE PORUKA U OKVIRU SUSTAVA VMS
 IZVJEŠĆE O POZICIJI
 Obvezni podaci iz izvješća o poziciji u formatu NAF:
 Podatak
 Oznaka
 Obvezno/Neobvezno
 Napomene
 Početak zapisa
 SR
 O
 Podatak o sustavu koji označuje početak zapisa
 Primatelj
 AD
 O
 Podatak o poruci – primatelj (troslovna oznaka države, ISO-3166)
 Pošiljatelj
 FR
 O
 Podatak o poruci – pošiljatelj (troslovna oznaka države, ISO-3166)
 Država zastave
 FS
 O
 Podatak o poruci – država zastave (troslovna oznaka, ISO-3166)
 Vrsta poruke
 TM
 O
 Podatak o poruci – vrsta poruke (ENT, POS, EXI, MAN)
 Radijski pozivni znak (IRCS):
 RC
 O
 Podatak o poruci – međunarodni radijski pozivni znak plovila (IRCS)
 Unutarnji referentni broj ugovorne stranke
 IR N
 O
 Podatak o plovilu – jedinstveni broj ugovorne stranke (troslovna oznaka ISO-3166 iza koje slijedi broj)
 Vanjski registracijski broj
 XR
 O
 Podatak o plovilu – broj istaknut na boku plovila (ISO-8859.1)
 Geografska širina
 LT
 O
 Podatak o poziciji plovila – pozicija plovila u stupnjevima i minutama N/S DD.ddd (WGS84)
 Geografska dužina
 LG
 O
 Podatak o poziciji plovila – pozicija plovila u stupnjevima i minutama E/W DD.ddd (WGS84)
 Smjer
 CO
 O
 Smjer plovila na ljestvici od 360°
 Brzina
 SP
 O
 Brzina plovila u čvorovima pomnožena s 10
 Datum
 DA
 O
 Podatak o poziciji plovila – datum bilježenja pozicije UTC (GGGGMMDD)
 Vrijeme
 TI
 O
 Podatak o poziciji plovila – vrijeme bilježenja pozicije UTC (HHMM)
 Kraj zapisa
 ER
 O
 Podatak o sustavu koji označuje kraj zapisa
 Sljedeći su podaci obvezni pri prijenosu poruka tako da marokanski centar za praćenje i kontrolu ribarstva može utvrditi centar za nadzor i kontrolu pošiljatelja:
 IP adresa poslužitelja centra za praćenje i kontrolu ribarstva i/ili podataka DNS
 Certifikat SSL (cijeli lanac tijela za certificiranje)
 Svaki prijenos podataka strukturiran je na sljedeći način:
 Oznake podataka su u skladu s normom ISO 8859.1
 Dvostruka kosa crta (//) i oznaka „SR” označuju početak prijenosa
 Svaki je podatak označen svojom oznakom i razdvaja se od drugih podataka dvostrukom kosom crtom (//)
 Jedna kosa crta (/) razdvaja oznaku polja i podatak
 Oznaka „ER” i dvostruka kosa crta (//) označuju kraj zapisa
 Obvezni podaci iz izvješća o poziciji u formatu UN-CEFACT:
 Podatak
 Obvezno/Neobvezno
 Napomene
 Primatelj
 O
 Podatak o poruci – primatelj (troslovna oznaka države, ISO-3166)
 Napomena: dio omotnice za FLUX TL
 Pošiljatelj
 O
 Podatak o poruci – pošiljatelj (troslovna oznaka države, ISO-3166)
 Jedinstvena identifikacijska oznaka poruke
 O
 Jedinstveni identifikator UUID u skladu s RFC 4122 IETF-a
 Datum i vrijeme stvaranja poruke
 O
 Datum i vrijeme stvaranja poruke (UTC) u skladu s normom ISO 8601 i u formatu GGGG-MM-DD-ss:mm:ss
 Država zastave
 O
 Podatak o poruci – država zastave (troslovna oznaka države, ISO-3166)
 Vrsta poruke
 O
 Podatak o poruci – vrsta poruke (ENTRY, POS, EXIT, MANUAL)
 Radijski pozivni znak
 O
 Podatak o poruci – međunarodni radijski pozivni znak plovila (IRCS)
 Interni referentni broj ugovorne stranke
 O
 Podatak o plovilu – jedinstveni broj ugovorne stranke (troslovna oznaka zemlje ISO-3166 iza koje slijedi broj)
 Vanjski registracijski broj
 O
 Podatak o plovilu – broj istaknut na boku plovila (ISO-8859.1)
 Geografska širina
 O
 Podatak o poziciji plovila – pozicija plovila u stupnjevima i minutama DD.ddd (WGS-84).
 Pozitivni podaci za pozicije sjeverno od ekvatora; negativni podaci za pozicije južno od ekvatora.
 Geografska dužina
 O
 Podatak o poziciji plovila – pozicija plovila u stupnjevima i minutama DD.ddd (WGS-84).
 Pozitivni podaci za pozicije istočno od meridijana Greenwich; negativni podaci za pozicije zapadno od meridijana Greenwich.
 Smjer
 O
 Smjer plovila na ljestvici od 360°
 Brzina
 O
 Brzina plovila u desetinkama čvorova
 Datum i vrijeme
 O
 Podatak o poziciji plovila – datum bilježenja pozicije UTC (GGGGMMDD) (HHMM)
 Prijenos podataka u formatu UN/CEFACT strukturiran je na način naveden u dokumentu o provedbi koji Europska komisija dostavlja prije datuma početka primjene Protokola.
 Dodatak 4.
 OČEVIDNIK O RIBOLOVU ZA RIBOLOV TUNE
 Ime plovila: .....................................................................
 Bruto tonaža: ..................................................
 Mjesec
 Dan
 Godina
 Luka
 Parangal
 Država zastave: ........................................................................
 Kapacitet – (MT) ........ .............................................
 Plovilo ISPLOVILO:
 Živi mamac
 Vanjski registracijski broj: ...............................................................
 Zapovjednik: ..........................................................
 Plovilo UPLOVILO:
 Okružujuća mreža plivarica
 Vlasnik plovila: ................................................................................
 Broj članova posade: .......................................
 Broj dana na moru:
 Broj ribolovnih dana:
 Koća
 Adresa: .............................................................................
 ............................................................................................
 ...........................................................................................
 Datum izvješća: ...................................................
 Broj bacanja:
 Br. izlaska u ribolov:
 Ostalo
 (Izvješće sastavio): .........................................................
 Datum
 Područje
 Površinska temperatura vode
 (°C)
 Ribolovni napor:
 Broj upotrijebljenih udica
 Ulovi
 Upotrijebljeni mamac
 Mjesec
 Dan
 Geografska širina S/J
 Geografska dužina I/Z
 Plavoperajna tuna
 Thunnus
 thynnus ili
 maccoyi
 Žutoperajna tuna
 Thunnus
 albacares
 Velikooka tuna
 Thunnus
 obesus
 Tunj dugokrilac
 Thunnus
 alalunga
 Iglun
 Xiphias
 gladius
 Iglan
 Bijeli iglan
 Tetraptunus
 audax ili albidus
 Crni iglan
 Makaira
 indica
 Lepezasta sabljarka
 Istiophorus albicane ili platypterus
 Prugasta tuna
 Katsuwonus
 pelamis
 Miješani ulovi
 Ukupni dnevni ulovi
 (težina samo u kg)
 Proskok
 Lignja
 Živi mamac
 Ostalo
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 Br.
 kg
 TEŽINA ISKRCAJA (U KG)
 Napomene
 1 – Upotrijebiti jedan obrazac za svaki mjesec i jedan redak po danu.
 3 – „Dan” znači dan postavljanja parangala.
 5 – Zadnji redak (iskrcane količine) ispunjava se tek na kraju izlaska u ribolov. Bilježi se stvarna težina pri iskrcaju.
 2 – Na kraju svakog izlaska u ribolov dostaviti kopiju očevidnika odgovarajućem korespondentu ili ICCAT-u, Calle Corazón de María 8, 28002 Madrid. Španjolska.
 4 – Ribolovno područje odnosi se na poziciju plovila. Zaokružiti minute i zabilježiti stupanj geografske širine i dužine. Obavezno zabilježiti S/J i I/Z.
 6 – Svi ovdje navedeni podaci strogo su povjerljivi.
 Dodatak 5.
 OČEVIDNIK O RIBOLOVU (plovila osim plovila za ribolov tune)
 Dan
 Mjesec
 Godina
 Vrijeme
 Ime plovila: .........................
 Isplovljavanje iz ......................
 Datum
 Radijski pozivni znak .........................
 Vrsta ribolova ........................
 Ime i prezime zapovjednika: .....................
 Uplovljavanje u ........................
 Datum
 Ribolovni alat
 Oznaka ribolovnog alata
 Minimalna veličina oka mrežnog tega
 Dimenzije ribolovnog alata
 Potpis zapovjednika
 Datum
 Statističko područje
 Broj ribolovnih aktivnosti
 Trajanje ribolova (sati)
 Vrijeme ribolova (sati) cijele ribe (kg)
 Ukupna težina ulova: cijele ribe (kg)
 Ukupna težina prerađene ribe (kg)
 Ukupna težina ikre (kg)
 Ukupna težina riblje hrane (kg)
 Ime vrste:
 Oznaka (FAO)
 Ukupna masa ribe iskrcane u luku koju su odredila tijela Kraljevine Maroka (kg)
 Ukupna masa ribe iskrcane u luku EU-a ili treće zemlje (kg)
 Dodatak 6.
 Tromjesečno izvješće o ulovima (plovila za gospodarski pelagični ribolov)
 SFPA: MAROKO
 GODINA – TROMJESEČJE
 Ime plovila:
 Država zastave
 Ulovi u tonama
 Ime vrste:
 Oznaka (FAO)
 Siječanj
 Veljača
 Ožujak
 Travanj
 Svibanj
 Lipanj
 Srpanj
 Kolovoz
 Rujan
 Listopad
 Studeni
 Prosinac
 Ukupno
 Srdela
 Skuša
 Šnjur
 Velika srdela
 Inćun
 Usputni ulovi
 Ukupno
 Riblja hrana i riblje ulje
 Ukupna masa ribe iskrcane ili prekrcane u luku koju su odredila tijela Kraljevine Maroka
 Ukupna masa ribe iskrcane ili prekrcane u luku EU-a ili treće zemlje
 Broj ribolovnih dana
 Dodatak 7.
 Tromjesečno izvješće o ulovima (sva plovila osim onih za gospodarski pelagični ribolov)
 SFPA: MAROKO
 GODINA – TROMJESEČJE
 Ime plovila:
 Država zastave
 Ulovi u kilogramima
 Ime vrste:
 Oznaka (FAO)
 Siječanj
 Veljača
 Ožujak
 Travanj
 Svibanj
 Lipanj
 Srpanj
 Kolovoz
 Rujan
 Listopad
 Studeni
 Prosinac
 Ukupno
 Ukupno
 Ukupna masa ribe iskrcane u luku koju su odredila tijela Kraljevine Maroka
 Ukupna masa ribe iskrcane u luku EU-a ili treće zemlje
 Broj ribolovnih dana
 (1)
 Regija Sahare, prema stajalištu Maroka.